cyanic-selkie/wikianc huggingface dataset:
മെയ്റ്റ്നേറിയം
കണ്ടെത്തൽ
1983 ഓഗസ്റ്റ് 29ന് ജർമനിയിലെ ഡാംസ്റ്റാഡ്റ്റിലെ ഇൻസ്റ്റിറ്റ്യൂട്ട് ഫോർ ഹെവി അയോൺ റിസേർച്ചിൽ വച്ച് പീറ്റർ ആംബസ്റ്റർ, ഗോട്ട്‌ഫ്രൈഡ് മ്യൂസൻബെർഗ് എന്നിവരുടെ നേതൃത്വത്തിലുള്ള ഗവേഷകരുടെ സംഘമാണ് ആദ്യമായി ഹാസ്സിയം കൃത്രിമമായി നിർമിച്ചത്. അവർ ഒരു ബിസ്മത്-209 ലേക്ക് ഇരുമ്പ്-58 ന്യൂക്ലിയൈ കൂട്ടിയിടിപ്പിച്ചു. മെയ്റ്റ്നെറിയം-266 ഐസോട്ടോപ്പിന്റെ ഒരു ആറ്റം ഉൽപന്നമായി ലഭിച്ചു.
നാമകരണം
മൂലകം 109 ആദ്യകാലങ്ങളിൽ ഏക ഇറിഡിയം എന്നാണ് അറിയപ്പെട്ടിരുന്നത്. ഓസ്ട്രിയൻ ഊർജ്ജതന്ത്രജ്ഞയും ഗണിതശാസ്ത്രജ്ഞയുമായ ലിസ് മെയ്റ്റ്നറുടെ ബഹുമാനാർത്ഥമാണ് മൂലകത്തിന് മെയ്റ്റ്നെറിയം(Mt) എന്ന പേര് നിർദ്ദേശിക്കപ്പെട്ടത്. 101 മുതൽ 109 മൂലകങ്ങളുടെ നാമകരണത്തെ സംബന്ധിച്ച വിവാദങ്ങൾ നടന്നുകൊണ്ടിരുന്ന സമയത്ത് ഐയുപിഎസി മൂലകം 109ന് താൽകാലികമായി അൺനിൽഎന്നിയം എന്ന പേര് സ്വീകരിച്ചു. 1997ഓടെ പ്രശ്നങ്ങൾ പരിഹരിക്കപ്പെടുകയും മൂലകം 109ന് മെയ്റ്റ്നെറിയം എന്ന പേര് സ്വീകരികുകയും ചെയ്തു.
ഇലക്ട്രോണിക് ഘടന
thumb|150px|left ആവർത്തനപ്പട്ടികയിലെ 109ആം മൂലകമാണ് മെയ്റ്റ്നേറിയം. അതിന്റെ രണ്ട് രീതിയിലുള്ള ഇലക്ട്രോൺ വിന്യാസങ്ങൾ:
ക്വാണ്ടം മെക്കാനിക്കൽ മാതൃക: 1s22s22p63s23p64s23d10 4p65s24d105p66s24f145d10 6p67s25f146d7
അവലംബങ്ങൾ
വിഭാഗം:മൂലകങ്ങൾ വർഗ്ഗം:സംക്രമണ ലോഹങ്ങൾ
സോഫ്‌റ്റ്‌വെയർ നിർമ്മാതാവ്
സോഫ്‌റ്റ്‌വെയർ നിർമ്മാണപ്രവർത്തനത്തിലേർപ്പെടുന്ന വ്യക്തികളാണ് സോഫ്‌റ്റ്‌വെയർ നിർമ്മാതാവ് എന്നറിയപ്പെടുന്നത്. കമ്പ്യൂട്ടർ സോഫ്റ്റ്‌വേർ സൃഷ്ടിക്കുന്ന ഒരു വ്യക്തിയാണ് ഒരു കമ്പ്യൂട്ടർ പ്രോഗ്രാമർ, ചിലപ്പോൾ അടുത്തിടെ ഒരു കോഡർ (പ്രത്യേകിച്ച് കൂടുതൽ അനൗപചാരിക സന്ദർഭങ്ങളിൽ) എന്ന് വിളിക്കപ്പെടുന്നു. കമ്പ്യൂട്ടർ പ്രോഗ്രാമർ എന്ന പദം കമ്പ്യൂട്ടറുകളുടെ ഒരു മേഖലയിലെ ഒരു സ്പെഷ്യലിസ്റ്റിനെ അല്ലെങ്കിൽ പലതരം സോഫ്റ്റ്വെയറുകൾക്കായി കോഡ് എഴുതുന്ന ഒരു സാധാരണക്കാരനെ പരാമർശിക്കാൻ കഴിയും.
ഒരു പ്രോഗ്രാമറുടെ ഏറ്റവും കൂടുതൽ ഉപയോഗിക്കുന്ന കമ്പ്യൂട്ടർ ഭാഷ (ഉദാ. അസംബ്ലി, കോബോൾ, സി, സി++, സി, ജാവ, ലിസ്പ്, പൈത്തൺ) പ്രോഗ്രാമർ എന്ന പദത്തിന് മുൻ‌ഗണന നൽകിയിരിക്കാം. വെബ് പ്രോഗ്രാമിംഗ് ഭാഷകളിൽ പ്രവർത്തിക്കുന്ന ചിലർ അവരുടെ ശീർഷകങ്ങൾ വെബിനൊപ്പം പ്രിഫിക്‌സ് ചെയ്യുന്നു.
പ്രോഗ്രാമിംഗ് ഉൾപ്പെടുന്ന നിരവധി തൊഴിലുകൾക്ക് പലപ്പോഴും സമാനമായ മറ്റ് കഴിവുകൾ ആവശ്യമാണ്, ഉദാഹരണത്തിന്: (സോഫ്റ്റ്‌വേർ) ഡവലപ്പർ, വെബ് ഡെവലപ്പർ, മൊബൈൽ ആപ്ലിക്കേഷൻ ഡെവലപ്പർ, ഉൾച്ചേർത്ത ഫേംവെയർ ഡെവലപ്പർ, സോഫ്റ്റ്‌വേർ എഞ്ചിനീയർ, കമ്പ്യൂട്ടർ ശാസ്ത്രജ്ഞൻ, ഗെയിം പ്രോഗ്രാമർ, ഗെയിം ഡെവലപ്പർ, സോഫ്റ്റ്‌വേർ അനലിസ്റ്റ്. ഈ സ്ഥാനങ്ങളിൽ പ്രയോഗിക്കുന്ന പ്രോഗ്രാമർ എന്ന പദം ചിലപ്പോൾ അപമാനകരമായ ലളിതവൽക്കരണമോ അവഹേളനമോ ആയി കണക്കാക്കപ്പെടുന്നു.
ചരിത്രം
ബ്രിട്ടീഷ് പ്രഭ്വിയും ഗണിതശാസ്ത്രജ്ഞയുമായ അഡാ ലവ്‌ലേസ് 1842 ഒക്ടോബറിൽ ചാൾസ് ബാബേജിന്റെ അനലിറ്റിക്കൽ എഞ്ചിനിൽ നടപ്പിലാക്കാൻ ഉദ്ദേശിച്ചുള്ള ഒരു പ്രോഗ്രാമിന്റെ (പ്രത്യേകിച്ചും ഒരു അൽഗോരിതം) ഭാഗം ആദ്യമായി പ്രസിദ്ധീകരിച്ചതിനാൽ ആദ്യത്തെ കമ്പ്യൂട്ടർ പ്രോഗ്രാമറായി കണക്കാക്കപ്പെടുന്നു. ഈ അൽഗോരിതം ഉപയോഗിച്ചാണ് ബെർണൂലി നമ്പറുകൾ കണക്കാക്കിയിരുന്നത്.
അവലംബം
വർഗ്ഗം:സോഫ്റ്റ്‌വെയർ നിർമ്മാണം
പടനായർകുളങ്ങര മഹാദേവക്ഷേത്രം
കേരളത്തിലെ കൊല്ലം ജില്ലയിൽ കരുനാഗപ്പള്ളി പട്ടണത്തിൽ സ്ഥിതിചെയ്യുന്ന പുരാതന ക്ഷേത്രമാണ് പടനായർകുളങ്ങര മഹാദേവക്ഷേത്രം. പരശുരാമനാൽ പ്രതിഷ്ഠിക്കപ്പെട്ടു എന്ന് ഐതിഹ്യമുള്ള ക്ഷേത്രം കരുനാഗപ്പള്ളി ടൗണിൽ ദേശീയപാതയോരത്ത് ശാസ്താംകോട്ട റോഡിനഭിമുഖമായി നിലകൊള്ളുന്നു. പുരാതന കേരളത്തിലെ 108 ശിവക്ഷേത്രങ്ങളിൽ പറയുന്ന പാഞ്ഞാർകുളമാണ് ഈ ശിവക്ഷേത്രം. .
ക്ഷേത്രത്തിൽ എത്തിച്ചേരാൻ
കരുനാഗപ്പള്ളി ടൗണിൽ ദേശീയ പാത-47 ന് കിഴക്കുവശത്തായി ക്ഷേത്രം സ്ഥിതിചെയ്യുന്നു. കരുനാഗപ്പള്ളി ബസ് സ്റ്റാൻഡിൽ നിന്നും 200മീറ്റർ ദൂരം മാത്രമാണ് ക്ഷേത്രത്തിലേക്കുള്ളത്.
ദീപകം (അലങ്കാരം)
അനേകം കാര്യങ്ങളെ ഒരു ധർമ്മത്തിൽ ചേർത്തുകാണിക്കുന്നതാണ്‌ ദീപകം എന്ന അലങ്കാരം ഉപയോഗിക്കുന്നത്. ഇപ്രകാരം ചേർക്കുന്നത് ഒരു നാമത്തിലോ, ഒരു കാര്യം / കാരണം എന്നിവയിലോ ഒരു അവസ്ഥയിലോ ഒരു ഫലത്തിലോ ഒരു ക്രിയയിലോ ആകാം.
ലക്ഷണം
അനേക മേകധർമ്മത്തിൽ അന്വയിപ്പത് ദീപകം
വാച്ച്മെൻ (ടിവി പരമ്പര)
എച്ച്ബി‌ഒ അവതരിപ്പിച്ച ഒരു അമേരിക്കൻ സൂപ്പർഹീറോ നാടക ടെലിവിഷൻ പരമ്പരയാണ് വാച്ച്മെൻ. അലൻ മൂറും ഡേവ് ഗിബ്ബൺസും ചേർന്ന് രൂപംനൽകിയ വാച്ച്മെൻ എന്ന 1987 ലെ ഡിസി കോമിക്സ് പരമ്പരയുടെ തുടർച്ചയാണ് ഇത്. പരമ്പരയുടെ നിർമ്മാണവും രചനയും നിർവഹിച്ചത് ഡാമൺ ലിൻഡെലോഫാണ്. റെജീന കിംഗ്, ഡോൺ ജോൺസൺ, ടിം ബ്ലെയ്ക്ക് നെൽ‌സൺ, യഹ്‌യ അബ്ദുൾ-മതീൻ II, ആൻഡ്രൂ ഹോവാർഡ്, ജേക്കബ് മിംഗ്-ട്രെന്റ്, ടോം മിസൺ, സാറാ വിക്കേഴ്സ്, ഡിലൻ ഷോംബിംഗ്, ലൂയിസ് ഗോസെറ്റ് ജൂനിയർ, ജെറമി ഐറോൺസ് എന്നിവർ അടങ്ങിയ ഒരു വലിയ താരനിര ഈ പരമ്പരയിൽ അണിനിരക്കുന്നു.
യഥാർത്ഥ കോമിക്ക് സീരീസിന്റെ ഒരു റീമിക്സ് ആയി ലിൻഡലോഫ് ടെലിവിഷൻ പരമ്പരയെ ഉപമിച്ചു. ഈ പരമ്പര സാങ്കേതികമായി കോമിക്ക് സീരീസിന്റെ ഒരു തുടർച്ചയാണ്. കോമിക് പരമ്പര പുനഃസൃഷ്ടിക്കുന്നതിനു പകരം കോമിക്സിലെ സംഭവങ്ങൾക്ക് 34 വർഷത്തിനുശേഷം, പുതിയ കഥാപാത്രങ്ങളും സാഹചര്യങ്ങളും ഉൾപ്പെടുത്തി, ഒരു പുതിയ കഥ സൃഷ്ടിക്കുന്നതിൽ ലിൻഡെലോഫ് ശ്രദ്ധിച്ചു. 2019 ൽ ഒക്ലഹോമയിലെ തുൾസയിൽ നടന്ന വംശീയ അതിക്രമങ്ങളെ ചുറ്റിപ്പറ്റിയുള്ള സംഭവങ്ങളിലാണ് ഈ പരമ്പര ശ്രദ്ധ കേന്ദ്രീകരിക്കുന്നത്. വംശീയ അനീതികൾ ആരോപിച്ചു സെവൻത് കാവൽറി എന്ന വെളുത്ത മേധാവിത്വ സംഘം തുൾസ പോലീസ് വകുപ്പിനെതിരെ ആയുധമെടുത്തു. "വൈറ്റ് നൈറ്റ്" നെ തുടർന്ന് സെവൻത് കാവൽറി പൊലീസുകാരെ അവരുടെ വീടുകളിൽ ചെന്ന് ആക്രമിക്കാൻ തുടങ്ങുന്നു. ഇതിനു തടയിടാൻ പോലീസുകാർ അവരെ തിരിച്ചറിയാതിരിക്കാൻ മുഖംമൂടി ധരിക്കുന്നു. സിസ്റ്റർ നൈറ്റ് എന്നറിയപ്പെടുന്ന ഡിറ്റക്ടീവ് ഏഞ്ചല അബാർ (റെജീന കിംഗ്) അവളുടെ സുഹൃത്തും മേധാവിയുമായ ജഡ് ക്രോഫോർഡിന്റെ (ജോൺസൺ) കൊലപാതകം അന്വേഷിക്കുകയും സെവൻത് കാവൽറിയെ ചുറ്റിപ്പറ്റിയുള്ള രഹസ്യങ്ങൾ കണ്ടെത്തുകയും ചെയ്യുന്നു.
ഒൻപത് എപ്പിസോഡുകൾ ഉള്ള പരമ്പര 2019 ഒക്ടോബർ 20 ന് എച്ച്ബി‌ഒയിൽ സംപ്രേഷണം ആരംഭിച്ചു. ആദ്യ സീസണിനുശേഷം, താൻ ഉദ്ദേശിച്ച കഥ പൂർത്തിയാക്കി എന്ന് അഭിപ്രായപ്പെട്ടു, ലിൻഡെലോഫ് പരമ്പരയുടെ നിർമാതാവ് എന്ന സ്ഥാനത്തു നിന്നും വിരമിച്ചു. ലിൻഡെലോഫ് അതെ സ്ഥാനത്തു തിരിച്ചെത്താതെ ഷോ തുടരാൻ കൂടുതൽ പദ്ധതികളൊന്നുമില്ലെന്ന് എച്ച്ബി‌ഒ സ്ഥിരീകരിച്ചു.
കഥാസംഗ്രഹം
കോമിക്ക് സീരീസിലെ സംഭവങ്ങൾക്ക് 34 വർഷത്തിനുശേഷമാണ് വാച്ച്മെൻ പരമ്പരയിലെ സംഭവങ്ങൾ അരങ്ങേറുന്നത്. ഇരുപതാം നൂറ്റാണ്ടിൽ നടക്കുന്നതായി ചിത്രീകരിച്ച കോമിക്കിൽ, ഒരിക്കൽ നായകന്മാരായി കാണപ്പെട്ടിരുന്ന കാവൽക്കാർ അവരുടെ അക്രമ രീതികൾ കാരണം നിയമവിരുദ്ധർ ആവുന്നു. 1985-ൽ, മുമ്പ് ഓസ്മാണ്ടിയാസ് എന്നറിയപ്പെട്ടിരുന്ന ഒരു സൂപ്പർഹീറോ ആയ അഡ്രിയാൻ വയഡ്റ്റ്, ന്യൂയോർക്ക് സിറ്റിയിൽ ഒരു അന്യഗ്രഹജീവിയെ ഉപയോഗിച്ച് ആക്രമണം നടത്തി ദശലക്ഷക്കണക്കിന് ആളുകളെ കൊലപ്പെടുത്തുന്നു. ഒരു പൊതു ഭീഷണിക്കെതിരെ രാഷ്ട്രങ്ങൾ അണിനിരക്കുന്നു. വയഡ്റ്റിന്റെ പ്രവർത്തനങ്ങൾ അദ്ദേഹത്തിന്റെ മുൻ കൂട്ടാളികളെ വെറുപ്പിച്ചു. വയഡ്റ്റിന്റെ തെറ്റുകൾ ലോകത്തോട് പറയാൻ റോർ‌ഷാച്ച് പദ്ധതിയിട്ടിരുന്നു. ഡോക്ടർ മാൻഹട്ടൻ റോർ‌ഷാച്ചിനെ കൊലപ്പെടുത്തി അന്യഗ്രഹത്തിലേക്ക് കടക്കുന്നു. എന്നാൽ റോർ‌ഷാച്ച് തന്റെ ജേണൽ നേരത്തെ പ്രസിദ്ധീകരിക്കാൻ അയച്ചിരുന്നുവെന്ന് ഡോക്ടർ മാൻഹട്ടൻ അറിഞ്ഞിരുന്നില്ല.
ടെലിവിഷൻ പരമ്പരയിലെ സാഹചര്യങ്ങൾ 2019 ൽ ഒക്ലഹോമയിലെ തുൾസയിലാണ് നടക്കുന്നത്. റോർഷാച്ചിന്റെ രചനകളും മുഖംമൂടി ധരിച്ച ചിത്രത്തിലും പ്രചോദിതരായി, ഒരു വെളുത്ത മേധാവിത്വ ഗ്രൂപ്പായ സെവൻത് കാവൽറി ന്യൂനപക്ഷങ്ങൾക്കും പോലീസിനും എതിരെ യുദ്ധം ചെയ്യുന്നു. 2016 ലെ ക്രിസ്മസ് രാവിൽ, സെവൻത് കാവൽറി തുൾസ പോലീസ് ഡിപ്പാർട്ട്‌മെന്റിൽ ജോലി ചെയ്യുന്ന 40 പോലീസ് ഉദ്യോഗസ്ഥരുടെ വീടുകളിൽ ആക്രമണം നടത്തി. ഈ സംഭവം പിന്നീട് "വൈറ്റ് നൈറ്റ്" എന്ന പേരിൽ അറിയപ്പെട്ടു. ഈ ആക്രമണത്തെ അതിജീവിച്ചവരിൽ ഡിറ്റക്ടീവ് ഏഞ്ചല അബാർ, പോലീസ് മേധാവി ജഡ് ക്രോഫോർഡ് എന്നിവർ മാത്രമാണ് വീണ്ടും പോലീസിൽ തുടർന്നത്. പോലീസിന് അവരുടെ തൊഴിൽ വെളിപ്പെടുത്താതിരിക്കാനും, ജോലിയിലായിരിക്കുമ്പോൾ മുഖമൂടി ധരിച്ചു അവരുടെ വ്യക്തിവിവരങ്ങൾ സംരക്ഷിക്കാനും ഉതകുന്നരീതിയിൽ പിന്നീട് നിയമങ്ങൾ പാസാക്കപ്പെട്ടു.
ബാഹ്യ ലിങ്കുകൾ
വർഗ്ഗം:Pages using deprecated image syntax വർഗ്ഗം:അമേരിക്കൻ ടെലിവിഷൻ പരമ്പരകൾ
കേരളത്തിലെ പോളിടെൿനിക് കലാലയങ്ങൾ
മുഖ്യമായും വിവിധ എഞ്ചിനീയറിങ്ങ് ശാഖകളിലും ചുരുക്കം വാണിജ്യം, മാനേജ്മെന്റ് തുടങ്ങിയ വിഷയങ്ങളിലും മൂന്നുവർഷം നീണ്ടുനിൽക്കുന്ന നേരിട്ടുള്ള മുഴുനീള അദ്ധ്യയനത്തിനുശേഷം  ഡിപ്ലോമാബിരുദം നൽകുന്ന സാങ്കേതികവിദ്യാഭ്യാസസ്ഥാപനങ്ങളാണു് പോളിടെൿനിക്കുകൾ. കേരള സർക്കാരിന്റെ സാങ്കേതികവിദ്യാഭ്യാസവകുപ്പിന്റെ 2017-ലെ കണക്കനുസരിച്ച് കേരളത്തിൽ ആകെ 61 പോളിടെൿനിക്കുകൾ പ്രവർത്തിക്കുന്നുണ്ടു്. ഇവയെ 45 എണ്ണം സർക്കാർ, 6 എണ്ണം എയ്ഡഡ് മേഖല, 10 എണ്ണം സ്വാശ്രയമേഖല എന്നു തരം തിരിക്കാം.
ചരിത്രം
ബ്രിട്ടീഷുകാർ 1794-ൽ മദ്രാസ്സിൽ സ്ഥാപിച്ച സർവ്വേ സ്കൂൾ ആയിരുന്നു ഇന്ത്യയിലെ ആദ്യത്തെ സാങ്കേതികപഠനപരിശീലനസ്ഥാപനം. ഭൂമിയുടെ കണ്ടെഴുത്തുനടത്താനുള്ള അക്കാലത്തു ലഭ്യമായ പുതിയ സർവ്വേ രീതികളിൽ വെള്ളക്കാരേയും സ്വദേശികളേയും പരിശീലനം നടത്താൻ ഉദ്ദേശിച്ചാണു് ഈ സ്ഥാപനം തുടങ്ങിവെച്ചതു്. തുടർന്ന് ഇത്തരം അടിസ്ഥാനനൈപുണ്യസ്ഥാപനങ്ങൾ ൈന്ത്യയുടെ പല ഭാഗങ്ങളിലേക്കുമായി വ്യാപിച്ചു. എന്നാൽ കേരളത്തിൽ ആധുനികശൈലിയിലുള്ള ഇത്തരം വിദ്യാഭ്യാസസ്ഥാപനങ്ങൾ ആരംഭിക്കാൻ ഇരുപതാം നൂറ്റാണ്ടുവരെ കാത്തിരിക്കേണ്ടി വന്നു.
രണ്ടാം ലോകമഹായുദ്ധകാലത്തു് യുദ്ധരംഗത്തു ജോലിചെയ്യുന്ന ഇന്ത്യൻ സാങ്കേതികത്തൊഴിലാളികളെ പരിശീലിപ്പിക്കാൻ വേണ്ടി അന്നു് കൊച്ചി രാജ്യത്തിൽ ഉൾപ്പെട്ടിരുന്ന തൃശ്ശൂർ ചെമ്പൂക്കാവിലെ കൊട്ടാരത്തിനു സമീപം സ്ഥാപിച്ച സൈനിക എഞ്ചിനീയറിങ്ങ് പരിശീലനകേന്ദ്രമായിരുന്നു കേരളത്തിലെ ആദ്യത്തെ പോളിടെൿനിൿ കലാലയം. 1946-ൽ ഈ കേന്ദ്രത്തിനു് മഹാരാജാ’സ് ടെൿനോളജിക്കൽ ഇൻസ്റ്റിറ്റ്യൂട്ട് എന്നു പേരിട്ടു. ആ വർഷം മുതൽ സിവിൽ, ഇലൿട്രിക്കൽ, മെക്കാനിക്കൽ ശാഖകളിലായി ത്രിവത്സര ഡിപ്ലോമ കോഴ്സുകൾ ആരംഭിക്കുകയും ചെയ്തു.
സ്വാതന്ത്ര്യാനന്തരഭാരതത്തിൽ വിവിധ പഞ്ചവത്സരപദ്ധതികളുടെ ഭാഗമായി ധാരാളം എഞ്ചിനീയറിങ്ങ് കോളേജുകളും പോളിടെൿനിക്കുകളും ആരംഭിക്കുകയുണ്ടായി. അതോടൊപ്പം കേരളത്തിലും സർക്കാർ തലത്തിലും സ്വകാര്യതലത്തിലും പോളിടെൿനിക്കുകൾ വ്യാപകമായി സ്ഥാപിക്കപ്പെട്ടു.
ഇതും കാണുക
കേരളത്തിലെ പോളിടെൿനിക് കോളേജുകളുടെ പട്ടിക
എലിസബത്ത് കാറ്റ്ലെറ്റ്
പ്രമുഖയായ മെക്സിക്കൻ ശിൽപ്പിയും മനുഷ്യാവകാശ പ്രവർത്തകയുമായിരുന്നു എലിസബത്ത് കാറ്റ്ലെറ്റ് (15 ഏപ്രിൽ 1915 – 2 ഏപ്രിൽ 2012).
ജീവിതരേഖ
1915 ഏപ്രിൽ 15ന് വാഷിങ്ടൺ ഡിസിയിൽ ജനിച്ചു. 40കളുടെ തുടക്കത്തിൽ ഷിക്കാഗോ ആർട് ഇൻസ്റ്റിറ്റ്യൂട്ടിൽ സിറാമിക്സിൽ പഠനം നടത്തുമ്പോൾ പരിചയപ്പെട്ട ചിത്രകാരൻ ചാൾസ് വൈറ്റ് ആയിരുന്നു ആദ്യ ഭർത്താവ്. രാഷ്ട്രീയ പ്രവർത്തനത്തിന്റെ പേരിൽ ജന്മനാട്ടിൽ കടക്കുന്നതിന് അമേരിക്കൻ ഭരണകൂടത്തിന്റെ വിലക്കിനിരയായി. 1946ൽ മെക്സിക്കോയിലേക്ക് പോയി. അമേരിക്കയിലെ കറുത്ത വംശജരെയും മെക്സിക്കോയിലെ സ്ത്രീകളെയുമൊക്കെ തന്റെ കലാസൃഷ്ടികളിലൂടെ ഉദാത്തരാക്കിയ എലിസബത്ത് അവരുടെ മോചനത്തിനായി തന്റെ സർഗശേഷിയെ വിനിയോഗിച്ചു. അമേരിക്കയിലെ കറുത്തവരുടെ മോചനത്തിനും തൊഴിലാളികളുടെ അവകാശങ്ങൾക്കുംവേണ്ടി പ്രയത്നിച്ച എലിസബത്ത് അവിടെ കടക്കുന്നത് 62ൽ അമേരിക്കൻ സർക്കാർ നിരോധിച്ചു. ഈ വിലക്ക് ഒരുപതിറ്റാണ്ട് നീണ്ടു. 58ൽ മെക്സിക്കോ സിറ്റിയിൽ റെയിൽവേ തൊഴിലാളികളുടെ പണിമുടക്കുവേളയിൽ അറസ്റ്റ് ചെയ്യപ്പെട്ടു. പ്രിന്റ് നിർമാതാക്കളുടെ ഇടതുപക്ഷ സംഘം സംഘടിപ്പിച്ച ശിൽപ്പശാലയിൽ പങ്കെടുത്തു. ഈ സംഘത്തിൽ അംഗമായ മെക്സിക്കൻ കലാകാരൻ ഫ്രാൻസിസ്കോ മോറയെ പിന്നീട് വിവാഹം കഴിച്ച എലിസബത്തിന് മൂന്ന് മക്കളുണ്ട്. പ്രിന്റ് നിർമ്മാണകലയിലും പ്രതിഭ തെളിയിച്ച എലിസബത്ത് "കറുപ്പാണ് സൗന്ദര്യം" തുടങ്ങിയ മുദ്രാവാക്യങ്ങളും അമേരിക്കൻ പൗരാവകാശ പ്രസ്ഥാനത്തിലെ വിപ്ലവപ്രതീകങ്ങളായ ഏഞ്ചല ഡേവിസ്, മാൽകം എക്സ് തുടങ്ങിയവരുടെ ചിത്രങ്ങളും തന്റെ പ്രിന്റുകളിൽ ഉൾപ്പെടുത്തുമായിരുന്നു.
പുറംകണ്ണികൾ
വർഗ്ഗം:1915-ൽ ജനിച്ചവർ വർഗ്ഗം: 2012-ൽ മരിച്ചവർ വർഗ്ഗം:ഏപ്രിൽ 15-ന് ജനിച്ചവർ വർഗ്ഗം:ഏപ്രിൽ 2-ന് മരിച്ചവർ
വർഗ്ഗം:മെക്സിക്കൻ ശില്പികൾ വർഗ്ഗം:മനുഷ്യാവകാശപ്രവർത്തകർ
ഇലക്ട്രോൺ ട്രാൻസ്പോർട്ട് ശൃംഖല
സംയുക്തങ്ങളുടെ ശ്രേണിയായ ഇലക്ട്രോൺ ട്രാൻസ്പോർട്ട് ശൃംഖല ഇലക്ട്രോൺ ദാതാക്കളിൽ നിന്നും ഇലക്ട്രോൺ സ്വീകർത്താക്കൾ വരെ (ഒരേസമയം ഓക്സിഡേഷനും, റിഡക്ഷനും സംഭവിക്കുന്നു) പ്രോട്ടോണുകൾ (H + അയോണുകൾ) കോശസ്തരങ്ങളിലേയ്ക്ക് കൈമാറ്റം ചെയ്തുകൊണ്ട് റിഡോക്സ് റിയാക്ഷനിലൂടെ ഈ ഇലക്ട്രോൺ ട്രാൻസ്ഫറിനെ യോജിപ്പിക്കുന്നു. ഇത് ഇലക്ട്രോകെമിക്കൽ പ്രോട്ടോൺ ഗ്രേഡിയന്റ് സൃഷ്ടിക്കുകയും അത് അഡിനോസിൻ ട്രൈഫോസ്ഫേറ്റ് (ATP) ഉത്പ്പാദിപ്പിക്കുകയും ചെയ്യുന്നു.
ബാഹ്യ ലിങ്കുകൾ
വർഗ്ഗം:കോശ ശ്വസനം
അസംഗതി (അലങ്കാരം)
കാരണം ഒരിടത്തിരിക്കെ കാര്യം അതിനോട് ബന്ധപ്പെടാത്ത മറ്റൊറിടത്ത് വന്നാൽ അസംഗതി. അതായത് കാര്യവും കാരണവും തമ്മിൽ ബന്ധമില്ലാതെ രണ്ടും രണ്ടായി കാണിക്കുന്നു.
ലക്ഷണം
'ഹേതുവൊന്നിൽ കാര്യമൊന്നി- ലെന്നു വന്നാലസംഗതി.'
ഉദാ: കൊണ്ടലുണ്ടു വിഷം മൂർച്ഛ- പൂണ്ടുപോൽ പാന്ഥനാരിമാർ.'
വർഗ്ഗീസ് കുര്യൻ
ഒരു ഇന്ത്യൻ എഞ്ജിനീയറും പ്രശസ്തനായ സാമൂഹിക സംരംഭകനുമാണ് പൊതുവേ ഇന്ത്യയിലെ ധവളവിപ്ലവത്തിന്റെ പിതാവായി അറിയപ്പെടുന്ന വർഗീസ് കുര്യൻ (26 നവംബർ 1921 – 9 സെപ്റ്റംബർ 2012). ഇന്ത്യയെ ലോകത്തെ ഏറ്റവും വലിയ പാൽ ഉത്പാദക രാജ്യമായി മാറ്റിയതിൽ സുപ്രധാന പങ്കുവഹിച്ചു. ഇന്ത്യൻ ക്ഷീര വികസന ബോർഡിന്റെ സ്ഥാപകനും ആദ്യ ചെയർമാനുമാണ്‌. ഗുജറാത്ത് സഹകരണ ക്ഷീര വിപണന സംഘത്തിന്റെ ചെയർമാനായി ഇദ്ദേഹം 34 വർഷം പ്രവർത്തിച്ചിരുന്നു. ഈ പ്രവർത്തനങ്ങൾ അദ്ദേഹത്തിന് ഇന്ത്യയുടെ പാൽക്കാരൻ എന്ന വിശേഷണവും നേടിക്കൊടുത്തു.
കർഷകരുടെ ഉടമസ്ഥതയിൽ ഏതാണ്ട് മുപ്പതോളം സ്ഥാപനങ്ങൾ ഇദ്ദേഹം ആരംഭിക്കുകയുണ്ടായി. വളരെ മികച്ച രീതിയിലുള്ള ഭരണനിർവ്വഹണമാണ് ഈ ഓരോ സ്ഥാപനങ്ങളേയും മുൻ നിരയിലെത്തിച്ചത്. അമുൽ എന്ന തുടക്ക കമ്പനിയെ ലോകവിപണിയുടെ മുൻ നിരയിലെത്തിച്ചത് ഇദ്ദേഹത്തിന്റെ കഠിനപ്രയത്നമാണ്. അമുലിന്റെ വിജയം രാജ്യത്തൊട്ടാകെ ആവർത്തിക്കാൻ പ്രധാനമന്ത്രിയായിരുന്ന ലാൽ ബഹാദൂർ ശാസ്ത്രി കുര്യനെ നാഷണൽ ഡയറി ഡെവലപ്പ്മെന്റ് ബോർഡിന്റെ ചെയർമാനാക്കി. ഗുജറാത്ത് കോഓപ്പറേറ്റീവ് മിൽക്ക് മാർക്കറ്റിങ്ങ് ഫെഡറേഷൻ ലോകത്തിലെ തന്നെ മികച്ച ഒരു സഹകരണ സംരംഭമായി കണക്കാക്കപ്പെടുന്നു, അതിലുപരി ലക്ഷക്കണക്കിനു കുടുംബങ്ങളെ അത് ദാരിദ്ര്യത്തിൽ നിന്നും പട്ടിണിയിൽ നിന്നും കരകയറ്റി നല്ലൊരു ജീവിതമാർഗ്ഗം നൽകുകയുണ്ടായി.
നിരവധി ബഹുമതകൾക്കുടമയാണ് വർഗീസ് കുര്യൻ. 1999 ൽ രാജ്യം അദ്ദഹത്തിന് പത്മവിഭൂഷൺ പുരസ്കാരം നൽകി ആദരിച്ചു. 1965 ൽ പത്മശ്രീ, 1966 ൽ പത്മഭൂഷൺ എന്നീ പുരസ്കാരങ്ങൾ നൽകി രാജ്യം ആദരിച്ചു. 1989 ലെ വേൾഡ് ഫുഡ് പ്രൈസ് ലഭിച്ചത് വർഗീസ് കുര്യനാണ്. 1963 ൽ മാഗ്സസെ അവാർഡ് ലഭിച്ചു. 2012 സെപ്റ്റംബർ 9-ന് മരണമടഞ്ഞു.
ജനനം
1921 നവംബർ 26-ന് കോഴിക്കോട്ടെ സിറിയൻ ക്രിസ്ത്യൻ കുടുംബമായ പുത്തൻപാറയ്ക്കൽ ജനിച്ചു. പുത്തൻ പാറയ്ക്കൽ കുര്യനാണ് പിതാവ്. ബ്രിട്ടീഷ് കൊച്ചിയിൽ സിവിൽ സർജനായിരുന്നു അദ്ദേഹം.
വിദ്യാഭ്യാസം
പിതാവ് ഒരു സർജനായതുകൊണ്ട് ചെറിയ ഇടവേളകളിൽ സ്ഥലം മാറ്റം കിട്ടാവുന്ന ജോലിയായിരുന്നു. അതുകൊണ്ടു തന്നെ വിവിധയിടങ്ങളിലായാണ് വർഗീസ് കുര്യന്റെ പ്രാഥമിക വിദ്യാഭ്യാസം നടന്നത്. ഗോപീചെട്ടിപാളയം എന്ന സ്ഥലത്തുള്ള സ്കൂളിലായിരുന്നു അഞ്ചാം ക്ലാസ്സ് വരെ പഠിച്ചത്. ഒന്നാം ഭാഷയായി ഇംഗ്ലീഷും, രണ്ടാം ഭാഷയായി തമിഴും ആണ് അദ്ദേഹം തിരഞ്ഞെടുത്തത്. 1936 ൽ മണ്ണാർഗുഡി എന്ന സ്ഥലത്തുള്ള ഹൈസ്കൂളിൽ നിന്നും കുര്യൻ എസ്.എസ്.എൽ.സി വിജയിച്ചു. 1940-ൽ മദ്രാസ് ലൊയോള കോളേജിൽ നിന്നും ഭൗതികശാസ്ത്രത്തിൽ ഏഴാം റാങ്കോടെ ബിരുദം. 1946-ൽ ജംഷഡ്പൂറിലെ ടാറ്റ അയേൺ ആന്റ് സ്റ്റീൽ കമ്പനിയിൽ വ്യാവസായിക പരിശീലനത്തിനായി കയറി. കുര്യന്റെ അമ്മാവനായിരുന്ന ജോൺ മത്തായി ആയിരുന്നു ടിസ്കോയുടെ ഡയറക്ടർ. എന്നാൽ വിദേശത്ത് ഒരു ഉപരിപഠനം എന്നതായിരുന്നു കുര്യന്റെ സ്വപ്നം. 1945 ൽ ഭാരതസർക്കാർ ഇന്ത്യയിലെ 400 യുവ എൻജിനീയർമാരെ യുദ്ധാനന്തര നിർമ്മാണജോലിയിൽ വൈദഗ്ദ്യം നേടാനായി അമേരിക്കയിലും ഇംഗ്ലണ്ടിലും അയച്ച് പരിശീലനം നൽകാൻ തീരുമാനിച്ചിരുന്നു. ഡയറി എൻജിനീയറിംഗിലേക്കാണ് കുര്യന് പ്രവേശനം ലഭിച്ചത്. അക്കാലത്ത് അത് കുര്യന് താൽപര്യമുള്ള വിഷയമായിരുന്നില്ലെങ്കിലും, അത് തിരഞ്ഞെടുക്കാൻ നിർബന്ധിതനാവുകയായിരുന്നു. മിഷിഗൻ സർവ്വകലാശാലയിൽ ഡയറി എൻജിനീയറിംഗ് മുഖ്യവിഷയമായിരുന്നില്ല. അതുകൊണ്ട് അദ്ദേഹം മെറ്റലർജി മുഖ്യവിഷയമായും, ആണവഭൗതികശാസ്ത്രവും, ഡയറി എൻജിനീയറിംഗും ഉപ വിഷയങ്ങളായും എടുത്ത് ബിരുദാനന്തര ബിരുദം കരസ്ഥമാക്കി.
ഔദ്യോഗിക ജീവിതം
ഇന്ത്യയിൽ തിരിച്ചെത്തിയ ശേഷം1948-ൽ ഗുജറാത്തിലെ ആനന്ദിൽ കേന്ദ്ര സർക്കാറിന്റെ ഡയറി റിസർച്ച് ഇൻസ്റ്റിറ്റ്യൂട്ടിൽ ഡെയറി എൻജിനീയറായി നിയമനം ലഭിച്ചു. ഇന്ത്യയിൽ തിരികെയെത്തിയ ഉടൻ യൂണിയൻ കാർബൈഡ് കമ്പനിയിൽ എൻജിനീയറായി ജോലി ലഭിച്ചുവെങ്കിലും, അത് സ്വീകരിക്കാൻ സാധിക്കുമായിരുന്നില്ല. സർക്കാർ സഹായത്തോടെ വിദേശപഠനം പൂർത്തിയാക്കിയതിനാൽ സർക്കാരിന്റെ കീഴിലുള്ള ഏതെങ്കിലും സ്ഥാപനത്തിൽ കുറഞ്ഞ കാലയളവിൽ നിർബന്ധമായും ജോലി ചെയ്യണമായിരുന്നു. ഈ സമയത്ത് കയ്റയിൽ പാലുൽപ്പന്നങ്ങളുടെ കുത്തക പോൾസൺ ഡയറി എന്ന സ്വകാര്യ കമ്പനിക്കായിരുന്നു. ഇവരുടെ പ്രവർത്തനങ്ങളിൽ നിരാശരായ കർഷകർ പോൾസൺ ഡയറിക്ക് പാൽ നൽകുന്നത് നിറുത്തി.
കയ്റ കോഓപ്പറേറ്റീവ്
സർക്കാർ ജോലിയിൽ കുര്യൻ നിരാശനായിരുന്നു. യാതൊരു ജോലിയും ചെയ്യാതെ സർക്കാർ ശമ്പളം വാങ്ങുകയായിരുന്നു അക്കാലത്ത് എന്നാണ് കുര്യൻ രേഖപ്പെടുത്തിയിരിക്കുന്നത്. തന്നെ ഈ ജോലിയിൽ നിന്നും വിടുതൽ ചെയ്യണമെന്ന് കുര്യൻ തന്റെ മേലധികാരിയോട് ആവശ്യപ്പെടുക പോലും ചെയ്തു. ഇതിനിടെയാണ് തൊട്ടടുത്ത് പ്രവർത്തിക്കുന്ന കയ്റ കോപ്പറേറ്റീവിന്റെ ഡയറി കുര്യൻ കാണാനിടയാവുന്നത്. വളരെ പഴകിയ യന്ത്രങ്ങൾ ഉപയോഗിച്ചുള്ള പ്രവർത്തനങ്ങൾ കുര്യന്റെ ശ്രദ്ധയാകർഷിച്ചു. കയ്റ കോഓപ്പറേറ്റീവിന്റെ നായകസ്ഥാനത്തുണ്ടായിരുന്ന ത്രിഭുവൻദാസ് ഒരിക്കൽ കുര്യനെ കാണാനെത്തി. ഡയറിയുടെ പ്രവർത്തനങ്ങൾ വിപുലീകരിക്കുവാനും, പുതിയ ആശയങ്ങൾക്കും വേണ്ടിയായിരുന്നു ഈ സന്ദർശനം. പാസ്റ്ററീകരണം നടത്തുന്ന പഴകിയ യന്ത്രം മാറ്റി പുതിയതു സ്ഥാപിക്കാൻ കുര്യൻ ത്രിഭുവൻദാസിനെ ഉപദേശിച്ചു. വിലകൂടിയ യന്ത്രമായിരുന്നിട്ടും, അത് വാങ്ങാനുള്ള പണവും അതിന്റെ ഉത്തരവാദിത്തവും ത്രിഭുവൻദാസ് കുര്യനു നൽകി. കുര്യൻ കയ്റ കോഓപ്പറേറ്റീവിലെ സ്ഥിരം സാന്നിദ്ധ്യമായി. ഈ സമയത്ത് കുര്യൻ ജോലി ചെയ്തിരുന്ന സ്ഥാപനം അടച്ചുപൂട്ടാൻ സർക്കാർ തീരുമാനിച്ചു, കുര്യൻ അത്യാഹ്ലാദത്തോടെ തന്റെ രാജി സമർപ്പിച്ച് അവിടെ നിന്നും ഇറങ്ങി. താരതമ്യേന പേരോ പ്രശസ്തിയോ ഇല്ലാത്ത കയ്റ കോഓപ്പറേറ്റീവിലെ സേവനം അന്ന് തിരഞ്ഞെടുത്തതിൽ താൻ പിന്നീട് ഒരിക്കലും ദുഖിച്ചിട്ടില്ലെന്ന് കുര്യൻ രേഖപ്പെടുത്തുന്നു.
അമുൽ ഡയറി
പുതിയ പാസ്റ്ററീകരണ യന്ത്രം സ്ഥാപിച്ചതോടെ കയ്റയുടെ ഉത്പാദനം വർദ്ധിച്ചു. കുര്യൻ കയ്റ വിടാനൊരുങ്ങിയപ്പോൾ ത്രിഭുവൻദാസ് അദ്ദേഹത്തെ ആ ഉദ്യമത്തിൽ നിന്നും തടയുകയും, കയ്റയുടെ ഭരണകാര്യങ്ങൾ നോക്കി നടത്താൻ ആവശ്യപ്പെടുകയും ചെയ്തു. 1951 ഏപ്രിൽ 1 ന് കയ്റ കോഓപ്പറേറ്റീവ് സൊസൈറ്റിയുടെ ആദ്യത്തെ ജനറൽ മാനേജറായി കുര്യൻ സ്ഥാനമേറ്റെടുത്തു. 800 രൂപയായിരുന്നു പ്രതിമാസ ശമ്പളം. ആസൂത്രിതമായ ഒരു ഭരണസംവിധാനമില്ലാത്ത ഒരു സൊസൈറ്റിയായിരുന്നു കയ്റ. എന്നാൽ കർഷകരെക്കൂടി ഭരണനിർവഹണത്തിലും, ഉത്പാദനത്തിലും, വിപണനത്തിലും പങ്കാളികളാക്കാതെ ഒരു സഹകരണപ്രസ്ഥാനത്തിനും വിജയിക്കാൻ കഴിയില്ല എന്ന് കുര്യൻ മനസ്സിലാക്കിയിരുന്നു. സാവധാനത്തിൽ പാലിന്റെ ഉത്പാദനത്തിലും വിതരണത്തിലും കയ്റ ആധിപത്യമുറപ്പിക്കാൻ തുടങ്ങി. 1952 ൽ കുര്യൻ ഡയറി എൻജിനീയറിംഗിന്റെ പുതിയ സാധ്യതകളെക്കുറിച്ച് പഠിക്കാനായി ന്യൂസീലൻഡിലേക്കു പോയി. പുതിയ ആശയങ്ങൾ കയ്റ കോഓപ്പറേറ്റീവിൽ നടപ്പിലാക്കാൻ ഉറപ്പിച്ചാണ് കുര്യൻ 1953 ൽ തിരികെയെത്തിയത്.
2002-2003 കാലഘട്ടത്തിൽ വിപണിയിലുള്ള മറ്റു സമാന ഉത്പന്നങ്ങളേക്കാൾ ബഹുദൂരം മുന്നിലായിരുന്നു അമൂൽ പുറത്തിറക്കിയ ഉത്പന്നങ്ങൾ. ബഹുരാഷ്ട്ര കമ്പനികളായ ബ്രിട്ടാനിയ, നെസ്ലെ, ഹിന്ദുസ്ഥാൻ ലീവർ എന്നീ കമ്പനികളേക്കാൾ കൂടുതൽ വിപണി കയ്യടക്കിയിരുന്നത് അമൂൽ ആയിരുന്നു.
ഓപ്പറേഷൻ ഫ്ലഡ്
അമുലിന്റെ വിജയം മറ്റു ജില്ലകളിലെ കർഷകർക്കു പ്രചോദനമായിത്തീർന്നു. നാല് അയൽജില്ലകളിൽ സമാനരീതിയിലുള്ള സഹകരണപ്രസ്ഥാനങ്ങൾ കെട്ടപ്പടുക്കാൻ കുര്യൻ കർഷകരെ സഹായിച്ചു. ഗുജറാത്തിന്റെ വിവിധ ഭാഗങ്ങളിൽ നിന്നും കർഷകർ നേരിട്ടെത്തി അമുലിന്റെ വിജയം കണ്ടു മനസ്സിലാക്കി. അവരോരോരുത്തരം തങ്ങളുടെ ജില്ലകളിൽ അമുലിനെപ്പോലൊന്ന് സൃഷ്ടിച്ചെടുക്കാൻ പരിശ്രമിച്ചു. അമുലിന്റെ വിജയകഥ കണ്ട ഭാരതസർക്കാർ ഇത് ഇന്ത്യയിലാകമാനം ആവർത്തിക്കാനായി ഓപ്പറേഷൻ ഫ്ലഡ് എന്നൊരു പദ്ധതിക്ക് രൂപം നൽകി, ഇതിന്റെ നേതൃത്വം കുര്യനായിരുന്നു
1965-ൽ വർഗീസ് കുര്യന്റെ നേതൃത്വത്തിൽ പ്രധാനമന്ത്രി ലാൽ ബഹാദൂർ ശാസ്ത്രി നാഷണൽ ഡെയറി ഡവലപ്‌മെന്റ് ബോർഡ് സ്ഥാപിച്ചു. അമുലിന്റെ വിജയം ദേശീയതലത്തിലേക്ക് വ്യാപിച്ചത് ഈ സമയത്താണ്. 122,534 സഹകരണ ഡയറികളാണ് ഇന്ത്യയിലാകമാനം സർക്കാർ തുടങ്ങിയത്. 1955-1965 കാലഘട്ടത്തിൽ ശാസ്ത്രീയമായ രീതികൾ അവലംബിച്ച് ഉത്പാദനം വർദ്ധിപ്പിക്കാനായിരുന്നു അമുൽ ശ്രദ്ധിച്ചത്. കന്നുകാലികൾക്ക് കൃത്യമായ പോഷകാഹാരം, ചികിത്സാരീതികൾ തുടങ്ങിയ നൽകി, ഓരോ വർഷവും പാലുൽപ്പാദനം വർദ്ധിപ്പിച്ചു. 1973-ൽ ഗുജറാത്ത് കോ-ഓപ്പറേറ്റീവ് മിൽക്ക് മാർക്കറ്റിങ് ഫെഡറേഷന് രൂപം നൽകി. വർഗ്ഗീസ് കുര്യന്റെ നേതൃത്വത്തിൽ ഇന്ത്യ ലോകത്തെ ഏറ്റവും വലിയ പാലുത്പാദക രാജ്യമെന്ന ബഹുമതിയും കൈവരിച്ചു. മൂന്നുപതിറ്റാണ്ടുകാലം ഗുജറാത്ത് കോ-ഓപ്പറേറ്റീവ് മിൽക്ക് മാർക്കറ്റിങ് ഫെഡറേഷന്റെ ചെയർമാനായിരുന്നു ഇദ്ദേഹം. 2006-ൽ ഈ സ്ഥാനത്ത് നിന്നും വിരമിച്ചു. കുര്യന്റെ തലച്ചോറും, ഭരണനൈപുണ്യവും, ഇല്ലായിരുന്നുവെങ്കിൽ ഓപ്പറേഷൻ ഫ്ലഡ് ഇത്ര വിജയകരമാവുമായിരുന്നില്ലെന്ന് നോബൽ സമ്മാന ജേതാവു കൂടിയായ ഡോക്ട‍‍ർ.നോർമാൻ ബോർലോ, കുര്യനെ ആദരിച്ച ഒരു ചടങ്ങിൽ വെച്ചു പറയുകയുണ്ടായി.
മിൽമ
ഗുജറാത്തിൽ ആനന്ദ് മിൽക്ക് യൂണിയന്റെ വിജയമാണ് കേരളത്തിൽ മിൽമ പോലൊരു പ്രസ്ഥാനം സഹകരണ അടിസ്ഥാനത്തിൽ കെട്ടിപ്പടുക്കാൻ പ്രചോദനമായത്. വർഗീസ് കുര്യന്റെ സഹായവും, മേൽനോട്ടവും മിൽമയുടെ തുടക്കത്തിൽ ഏറെ സഹായിച്ചിരുന്നു. ഓപ്പറേഷൻ ഫ്ലഡിന്റെ രണ്ടാം ഘട്ടത്തിലാണ് കേരളത്തേയും അതിൽ ഉൾക്കൊള്ളിച്ചത്. 1980-1987 കാലഘട്ടത്തിലാണ് കേരളത്തിൽ ഇതിന് തുടക്കം കുറിച്ചത്. തിരുവനന്തപുരം മുതൽ തൃശ്ശൂർ വരെയുള്ള എട്ടു ജില്ലകളിലായിരുന്നു പദ്ധതി തുടങ്ങിയത്. 1980 ൽ ആരംഭിച്ച കേരള കോഓപ്പറേറ്റീവ് മിൽക്ക് മാർക്കറ്റിംഗ് ഫെഡറേഷൻ എന്ന സഹകരണ സംഘമായിരുന്നു തുടക്കത്തിൽ കർഷകരിൽ നിന്നും പാൽ സംഭരിച്ച് വിതരണം നടത്തിയിരുന്നത്. എന്നാൽ പിന്നീട് 1983 ഏപ്രിൽ 1 ന് മിൽമ നിലവിൽ വരുകയും സഹകരണസംഘത്തിന്റെ നിയന്ത്രണം ഏറ്റെടുക്കുകയും ചെയ്തു. കുര്യന്റെ വ്യക്തിത്വത്തേയും മനോവിശാലതയേയും, കേരളത്തിൽ മിൽമ തുടങ്ങുന്നതിൽ അദ്ദേഹം വഹിച്ച പങ്കിനേയും, കേരളസർക്കാരിൽ അക്കാലത്ത് കൃഷിവകുപ്പു മന്ത്രിയായിരുന്ന കെ.ആർ. ഗൗരിയമ്മ നിർല്ലോഭം പുകഴ്ത്തിയിട്ടുണ്ട്.
കുടുംബം
ഭാര്യ: മോളി. മകൾ: നിർമ്മല കുര്യൻ. പ്രമുഖ സാമ്പത്തിക വിദഗ്ദ്ധനും മുൻ കേന്ദ്രധനകാര്യമന്ത്രിയുമായ ജോൺ മത്തായിയുടെ മരുമകനാണ് ഡോ. വർഗ്ഗീസ് കുര്യൻ. 2012 സെപ്റ്റംബർ 9 ഞായറാഴ്ച പുലർച്ചെ 1.30ന് ഗുജറാത്തിലെ നദിയാദിലുള്ള മുൽജിഭായി പട്ടേൽ യൂറോളജിക്കൽ ഹോസ്പിറ്റലിൽ ആയിരുന്നു അന്ത്യം. ശവസംസ്കാരം ഗുജറാത്തിലെ ആനന്ദിൽ നടന്നു.
വിമർശനം
കുര്യൻ നേതൃത്വം കൊടുത്ത ക്ഷീരോല്പാദന-വിപണനപദ്ധതികൾ ഏറെ പുകഴ്ത്തപ്പെട്ടിട്ടുണ്ടെങ്കിലും അവയുടെ ഉദ്ദേശ്യലക്ഷ്യങ്ങളും മുൻഗണനകളും ചിലപ്പോഴൊക്കെ നിശിതമായി വിമർശിക്കപ്പെട്ടിട്ടുണ്ട്. 1983-ൽ ഇല്ലസ്ട്രേറ്റഡ് വീക്ക്‌ലി ഓഫ് ഇൻഡ്യ പ്രസിദ്ധീകരിച്ച കവർ സ്റ്റോറിയിലും 1987-ൽ അതേ മാസിക പ്രസിദ്ധീകരിച്ച ലേഖനത്തിലും പരിസ്ഥിതിപ്രവർത്തകനും ശാസ്ത്രജ്ഞനുമായ ക്ലാഡ് ആൽവരസ്, ഓപ്പറേഷൻ ഫ്ലഡിന്റെയും ധവളവിപ്ലവത്തിന്റേയും പേരിലുള്ള അവകാശവാദങ്ങളെ "വെളുത്ത നുണ"(White lie) എന്നു വിശേഷിപ്പിച്ചിരുന്നു.
അന്തിമഘട്ടത്തിൽ താൻ വളർത്തി വലുതാക്കിയ പ്രസ്ഥാനത്തിലെ ചേരിപ്പോരും മറ്റ് പ്രശ്നങ്ങളും വിവാദങ്ങൾ സൃഷ്ടിച്ചിരുന്നു.
ബർക്കിറ്റ്സ് ലിംഫോമ
ലസികാവ്യൂഹത്തിലുണ്ടാവുന്ന (പ്രത്യേകിച്ചും ബി-ലിംഫോസൈറ്റുകളിലുണ്ടാവുന്ന) ഒരുതരം ഹോജ്കിനേതര അർബുദമാണ് ബർക്കിറ്റ് ലിംഫോമ. 1956-ൽ ആഫ്രിക്കയിൽ ജോലി ചെയ്തുകൊണ്ടിരിക്കെ ഡെന്നിസ് പാഴ്സൺ ബർക്കിറ്റ് എന്ന സർജനാണ് ഈ രോഗം ആദ്യമായി നിരീക്ഷിച്ചത്.
ബർത്തലോമിയോ ഡയസ്
ഡയസ്സിൻറെ ദൗത്യം
സാഹസിക യോദ്ധാവ് (നൈററ് knight) എന്ന പദവി ലഭിച്ചിരുന്ന ഡയസ് രാജഭണ്ഡാരത്തിൻറെ മേൽനോട്ടക്കാരനും, സെൻറ് ക്രിസ്റേറാഫർ എന്ന യുദ്ധക്കപ്പലിൻറെ മുഖ്യ കപ്പിത്താനും ആയിരുന്നു. അന്നത്തെ പോർത്തുഗീസ് രാജാവ് ജോൺ രണ്ടാമൻ 1487, ഒക്ടോബർ പത്താം തിയ്യതി ആഫ്രിക്കയുടെ ദക്ഷിണ മുനമ്പ് ചുററിക്കടന്ന് ഇന്ത്യയിലേക്കുളള സമുദ്ര മാർഗ്ഗം കണ്ടെത്താനായുളള സംഘടിതയാത്രയുടെ നേതാവായി ഡയസിനെ നിയമിച്ചു. മറെറാരു രാജകല്പന കൂടി ഉണ്ടായിരുന്നു. കെട്ടുകഥയുള്ള ഒരു ക്രിസ്ത്യൻ പുരോഹിതനും യൂറോപ്പിനപ്പുറത്തുള്ള ഒരു പ്രദേശത്തിന്റെ ഭരണാധികാരിയും ആയ പ്രെസ്ററർ ജോൺ ഭരിച്ച ഭൂമി അന്വേഷിക്കാനും ഡയസിനെ ചുമതലപ്പെടുത്തി.
ബർക്കിറ്റ്സ് ലിംഫോമ
വർഗ്ഗീകരണം
ശരീരനിദാനശാസ്ത്രത്തിൽ രക്തകോശങ്ങളുടെ ആകാരം മാത്രം പഠനവിധേയമാക്കി ബർക്കിറ്റ് ലിംഫോമയുടെ വകഭേദങ്ങൾ തിരിച്ചറിയാൻ പറ്റില്ല.
മൈക്രോസ്കോപ്പി
ഒരുപോലെയിരിക്കുന്ന ശരാശരി വലിപ്പമുള്ള ലിംഫോസൈറ്റുകളാണ് സൂക്ഷ്മദർശിനിയിലൂടെ ദൃശ്യമാവുക. 'നക്ഷത്രപൂരിതമായ ആകാശം' എന്നാണ് ഈ സൂക്ഷ്മദർശിനി ദൃശ്യത്തെ വിശേഷിപ്പിക്കുന്നത്. ഈ ലിംഫോസൈറ്റുകൾക്ക് ക്ഷാരാഭിമുഖ്യമുള്ള കോശദ്രവ്യം ഉണ്ടാകും. 'ചെറിയ മുറിയാത്ത കോശങ്ങൾ' എന്നാണ് ബർക്കിറ്റ് ലിംഫോമയിലെ ലിംഫോസൈറ്റുകളെ വിശേഷിപ്പിക്കുന്നത്. ബി-കോശ വ്യതിരക്ത മാർക്കറുകളായ CD20, CD22, CD19 എന്നിവ ഇവയിലുണ്ട്. വളരെ വേഗമേറിയതാണ് ലിംഫോമ കോശങ്ങളുടെ വിഭജനം.
ബർത്തലോമിയോ ഡയസ്
തുടർന്നുളള ഉദ്യമങ്ങൾ
പിന്നീട് ഒരു ദശാബ്ധത്തിന് ശേഷമാണ് വാസ്കോ ഡ ഗാമയുടെ കിഴക്കോട്ടുളള സമുദ്രയാത്ര. ഇതിനിടയിൽ പേറോ ദ കോവില എന്ന ചാരൻ കര വഴി ഇന്ത്യയിലെത്തിയെന്നും നാവികസംഘങ്ങൾക്ക് അവശ്യം വേണ്ട വിവരങ്ങൾ ശേഖരിച്ച് തിരിച്ചു പോയെന്നും പറയപ്പെടുന്നു. വാസ്കോ ഡ ഗാമയുടെ പര്യവേക്ഷണ സംഘത്തിലുൾപ്പെട്ട രണ്ടു കപ്പലുകളുടെ നിർമ്മാണത്തിൽ  ഡയസ് വലിയ പങ്കു  വഹിച്ചു. ഗാമയുടെ സംരംഭത്തിൽ വേർദ് ദ്വീപുകൾ അനുഗമിക്കുകയും ചെയ്തു. പീഡ്രോ ആല്വാരെസ് കാബ്രാളിൻറെ ഇന്ത്യാ പര്യവേക്ഷണത്തിലും ഡയസ് പങ്കെടുത്തു. ഈ സംഘം ആദ്യം ബ്രസീൽ തീരത്തെത്തി. ബ്രസീലിൽ ആധിപത്യമുറപ്പിച്ച ശേഷം ഇന്ത്യയിലേക്കു തിരിച്ചു.
ബർക്കിറ്റ്സ് ലിംഫോമ
ചികിത്സ
റിറ്റുക്സിമാബ് എന്ന മരുന്നാണ് നൽകിവരുന്നത്. കീമോതെറപ്പിയും, ഇമ്മ്യൂണോതെറപ്പിയും ചെയ്തുവരുന്നു. മുഴകൾ നീക്കം ചെയ്യാനായി ശസ്ത്രക്രിയകളും വേണ്ടിവന്നേക്കാം.
ബർത്തലോമിയോ ഡയസ്
അന്ത്യം
കാബ്രാളിൻറെ സംഘത്തോടൊപ്പം ബ്രസിലിൽ നിന്ന്  ഇന്ത്യയിലേക്കു തിരിച്ച ഡയസ്സിൻറേതടക്കം  നാലു കപ്പലുകൾ 1500 മേയ് 29ന്  സുപ്രതീക്ഷാ മുനമ്പിനു സമീപം കൊടുങ്കാററിൽ പെട്ട്    നാമാവശേഷമായി. മുനമ്പിനു ഡയസ് ആദ്യമിട്ട പേര് (കൊടുങ്കാററുകളുടെ മുനമ്പ്) അന്വർത്ഥമായി.
അവലംബം
വർഗ്ഗം:സഞ്ചാരികൾ വർഗ്ഗം:പര്യവേഷകർ വർഗ്ഗം:അവലംബം ഇല്ലാത്ത താളുകൾ വർഗ്ഗം:1450-ൽ ജനിച്ചവർ വർഗ്ഗം:മേയ് 29-ന് മരിച്ചവർ വർഗ്ഗം:1500-ൽ മരിച്ചവർ
ബർക്കിറ്റ്സ് ലിംഫോമ
അവലംബം
വർഗ്ഗം:രക്തസംബന്ധിയായ രോഗങ്ങൾ വർഗ്ഗം:അർബുദങ്ങൾ
രാം സ്വരൂപ് ശർമ്മ
ഇന്ത്യയിലെ ഹിമാചൽ പ്രദേശിലെ മണ്ഡി ജില്ലയിലെ ജോഗിന്ദർനഗറിൽ നിന്നുള്ള രാഷ്ട്രീയക്കാരനാണ് രാം സ്വരൂപ് ശർമ്മ (ജനനം: ജൂൺ 10, 1958). ഭാരതീയ ജനതാ പാർട്ടി (ബിജെപി) യിൽ അംഗമായ അദ്ദേഹം മണ്ഡി ജില്ലാ ബിജെപിയുടെ സംഘാടക സെക്രട്ടറിയും പിന്നീട് എച്ച്പിയുടെ സംസ്ഥാന ബിജെപിയും ആയിരുന്നു. എച്ച്പി സ്റ്റേറ്റ് ഫുഡ് ആൻഡ് സിവിൽ സപ്ലൈസ് കോർപ്പറേഷന്റെ വൈസ് ചെയർമാനായും പ്രവർത്തിച്ചിട്ടുണ്ട്. ആർ‌എസ്‌എസിലെ സജീവ അംഗമായിരുന്നു. 2014 ൽ ലോക്സഭയ്ക്ക് ടിക്കറ്റ് നൽകി. അതിനുശേഷം അദ്ദേഹം നിരവധി വികസന പ്രവർത്തനങ്ങൾ നടത്തിയിരുന്നു. വെള്ളത്തിൽ മുങ്ങുന്ന ഇരകളുടെ ആവശ്യങ്ങൾ ഉന്നയിക്കാൻ പ്രക്ഷോഭം നടത്താമെന്ന് അദ്ദേഹം മുന്നറിയിപ്പ് നൽകിയിരുന്നു.
2019 ലെ പൊതുതെരഞ്ഞെടുപ്പിൽ ബിജെപി സ്ഥാനാർത്ഥിയായി അദ്ദേഹം മണ്ഡി സീറ്റിൽ മത്സരിച്ചു.
2014 ൽ ബിജെപി ടിക്കറ്റിൽ നിന്ന് .ശ്രീമതി പ്രതിഭാ സിംഗ് എന്നകോൺദ്ഗ്രസ് കാരിയെ 39796 വോട്ടിന്റെ ഭൂരിപക്ഷത്തോടെ തോൽപ്പിച്ച് മണ്ഡി ലോക്സഭാ സീറ്റ് നേടി. ആ വർഷം ഹിമാചൽ പ്രദേശിലെ 4 ലോക്സഭാ സീറ്റുകളും ബിജെപി നേടി.
പരാമർശങ്ങൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1959-ൽ ജനിച്ചവർ വർഗ്ഗം:പതിനാറാം ലോക്‌സഭയിലെ അംഗങ്ങൾ വർഗ്ഗം:പതിനേഴാം ലോകസഭയിലെ ഹിമാചൽ പ്രദേശിൽ നിന്നുള്ള അംഗങ്ങൾ വർഗ്ഗം:പതിനേഴാം ലോകസഭയിലെ ബിജെപി അംഗങ്ങൾ വർഗ്ഗം:ജൂൺ 10-ന് ജനിച്ചവർ വർഗ്ഗം:1958-ൽ ജനിച്ചവർ
സംസ്ഥാനപാത 52 (കേരളം)
പാലക്കാട്ടു നിന്നും ആരംഭിച്ച് ഗോപാലപുരം എന്ന സ്ഥലത്ത്  അവസാനിക്കുന്ന, കേരളത്തിലെ ഒരു സംസ്ഥാനപാതയാണ് SH 52 (സംസ്ഥാനപാത 52). ഈ പാതയ്ക്ക് 29.9 കിലോമീറ്റർ നീളമുണ്ട്. പാലക്കാടിലൂടെ കടന്ന് പോകുന്ന ദേശീയപാത 544-ൽ നിന്ന് ആരംഭിച്ച് അതിക്കോടിലെ സംസ്ഥാനപാത 26-നെ മുറിച്ച് ഗോപാലപുരത്ത് എത്തുകയും തമിഴ്നാട് സംസ്ഥാനത്തിലെ പൊള്ളാച്ചിയിലേക്കുള്ള പാതയിലേക്ക് തിരിയുകയും ചെയ്യുന്നു.
വിഭാവന (അലങ്കാരം)
വ്യക്തമായ കാരണം കൂടാതെതന്നെ കാര്യം ഉണ്ടാകുന്നതാണ്‌ വിഭാവന എന്ന അലങ്കാരം.
ലക്ഷണം
'കാര്യം കാരണമെന്ന്യേതാൻ വരുന്നത് വിഭാവന.'
ഉദാ: 'പൂന്തിങ്കളുദിച്ചീല- പൂന്തെന്നൽ തടവീല കാര്യം ഹേതുവിരിക്കവേ.'
പൂമീൻ
അവലംബം
വർഗ്ഗം:മത്സ്യങ്ങൾ
കേരള സംസ്ഥാന ജംഇയ്യത്തുൽ ഉലമ
അഹ്ലുസ്സുന്നത്തിന്റെ യഥാർത്ഥ ആശയം പ്രചരിപ്പിക്കുക എന്ന ലക്ഷ്യത്തോടുകൂടി സ്ഥാപിതമായ പാരമ്പര്യ സുന്നി പ്രസ്ഥാനാമാണ് കേരള സംസ്ഥാന ജംഇയ്യത്തുൽ ഉലമ. 1967ൽ അവിഭക്ത സമസ്തയിൽ നിന്നും അന്നത്തെ പ്രസിഡന്റായിരുന്ന ''താജുൽ ഉലമ കെ. കെ. സദഖത്തുള്ള മൗലവി'' ജുമുഅ ഖുതുബയിൽ ലൗഡ് സ്പീക്കർ ഉപയോഗിക്കുന്നതുമായി ബന്ധപ്പെട്ടുളള്ള വിയോജിപ്പുകൾ അടക്കമുള്ള വിവിധ കാരണങ്ങൾ കൊണ്ട് രാജിവെക്കുകയും കേരള സംസ്ഥാന ജംഇയ്യത്തുൽ ഉലമ എന്ന പേരിൽ ഒരു സംഘടന സ്ഥാപിക്കുകയും ചെയ്തു. ഈ സംഘടനയുടെ പ്രഥമ പ്രസിഡന്റ് ശൈഖുനാ താഴെക്കോട് കുഞ്ഞലവി മുസ്‌ലിയാരും ജനറൽ സെക്രട്ടറി ശൈഖുനാ താജുൽ ഉലമ കെ. കെ. സദഖത്തുള്ള മൗലവിയുമായിരുന്നു. താഴെക്കോട് കുഞ്ഞലവി മുസ്‌ലിയാരുടെ നിര്യാണത്തെ തുടർന്ന് ബഹുമാനപ്പെട്ട നാദാപുരത്തെ ഓർ എന്നറിയപ്പെടുന്ന ശൈഖുനാ ശംസുൽ ഉലമ കുഞ്ഞബ്ദുല്ല മുസ്ലിയാരായിരുന്നു പ്രസിഡന്റ് പദവിയിലേക്ക് നിയുക്തരായത്. ബഹുമാനപ്പെട്ട താജുൽ ഉലമയുടെ വഫാത്തിനു ശേഷം അവിടുത്തെ പ്രിയ ശിഷ്യനും പ്രശസ്ത ഏഴുമല തങ്ങന്മാരിലെ പ്രമുഖരുമായ ശൈഖുനാ സയ്യിദ് മുഹമ്മദ് കോയ തങ്ങൾ അൽ ജലാലി അൽ ബുഖാരി രാമന്തളിയായിരുന്നു ജനറൽ സെക്രട്ടറി, 2000ത്തിൽ ശൈഖുനാ ശംസുൽ ഉലമയുടെ വഫാത്തിനെ തുടർന്ന് ആ പദവി ഏറ്റെടുത്തത് അഭിവക്ത സമസ്തയിലെ മുശാവറയിൽ ഉണ്ടായിരുന്നവരിൽ ഇന്ന് ജീവിച്ചിരിക്കുന്ന ഏക വ്യക്തിയായ  ശൈഖുൽ ഉലമ ശൈഖുനാ എൻ. കെ. മുഹമ്മദ് മുസ്‌ലിയാരായിരുന്നു. അവർ ഇന്നും ആ പദവിയിൽ തുടരുന്നു, രാമന്തളി തങ്ങളുടെ നിര്യാണത്തെ തുടർന്ന് ജനറൽ സെക്രട്ടറി സ്ഥാനം ഏറ്റെടുത്തത് താജുൽ ഉലമയുടെ അരുമ ശിഷ്യനായിരുന്ന മൗലാനാ നജീബ് മൗലവി ആണ്.
= അവലംബങ്ങൾ =
വർഗ്ഗം:കേരളത്തിലെ മുസ്‌ലിം സംഘടനകൾ വർഗ്ഗം:കേരള സംസ്ഥാന ജംഇയ്യത്തുൽ ഉലമ
ശാഹിദ് അഫ്രീദി
ഒരു പാകിസ്താൻ ക്രിക്കറ്റ് കളിക്കാരനാണ് ശഹീദ് അഫ്രിദി. ഏകദിന മത്സ്രത്തിൽ 398 കളികളിലായി 396 വിക്കറ്റും 8064 റണ്ണും അഫ്രിദി നേടി.ടെസ്റ്റിൽ 27  മത്സരത്തിൽ 1735 റണ്ണും 47 വിക്കറ്റും സ്വന്തമാക്കി. ഒരു ഓവറിൽ ഏറ്റവും കൂടുതൽ റണ്ണെടുക്കുന്ന വ്യക്തികളിൽ രണ്ടാംസ്ഥാനമുണ്ട് അഫ്രിദിക്ക്. ഏകദിനമത്സരത്തിൽ ഏറ്റവും കൂടുതൽ സിക്സറുകൾ പായിച്ച കളിക്കാരെനെന്ന റെക്കോർഡും അദ്ദേഹത്തിന്റെ പേരിലാണ്.
ജൂലിയ സ്റ്റീഫൻ
ജൂലിയ പ്രിൻസെപ് സ്റ്റീഫൻ (മുമ്പ്, ജാക്സൺ; ജീവിതകാലം: 7 ഫെബ്രുവരി 1846 - 5 മെയ് 1895) മനുഷ്യസ്‌നേഹിയും അതീവ സൗന്ദര്യവതിയായ ഒരു പ്രീ-റാഫെലൈറ്റ് മോഡലുമായ ഒരു പ്രശസ്ത് ഇംഗ്ലീഷ് വനിതയായിരുന്നു. ജീവചരിത്രകാരൻ ലെസ്ലി സ്റ്റീഫന്റെ പത്നിയും ബ്ലൂംസ്ബറി ഗ്രൂപ്പിലെ അംഗങ്ങളായിരുന്ന വിർജീനിയ വൂൾഫിന്റെയും വനേസ ബെല്ലിന്റെയും മാതാവുംകൂടിയായിരുന്നു അവർ.
കൊൽക്കത്തയിൽ ഒരു ആംഗ്ലോ-ഇന്ത്യൻ കുടുംബത്തിൽ ജനിച്ച ജൂലിയ ജാക്സൺ രണ്ട് വയസ്സുള്ളപ്പോൾ മാതാവിനോടും രണ്ട് സഹോദരിമാർക്കുമൊപ്പം ഇംഗ്ലണ്ടിലേക്ക് മടങ്ങി. പ്രശസ്ത ഫോട്ടോഗ്രാഫറായിരുന്ന അമ്മായി ജൂലിയ മാർഗരറ്റ് കാമറൂണിന്റെ പ്രിയപ്പെട്ട മോഡലായിരുന്ന ജൂലിയയുടെ 50 ലധികം ഛായാചിത്രങ്ങൾ അവർ നിർമ്മിച്ചിരുന്നു. മറ്റൊരു മാതൃ അമ്മായിയിലൂടെ അക്കാലത്തെ ഒരു പ്രധാന സാഹിത്യ-കലാ സമ്മേളന കേന്ദ്രമായിത്തീർന്ന ലിറ്റിൽ ഹോളണ്ട് ഹൗസിലെ ഒരു നിത്യ സന്ദർശകയായിരുന്ന ജൂലിയ സ്റ്റീഫൻ നിരവധി പ്രീ-റാഫലൈറ്റ് ചിത്രകാരന്മാരുടെ ശ്രദ്ധയിൽപ്പെടുകയും അവരുടെ സൃഷ്ടികളിൽ അവൾ അവതരിപ്പിക്കപ്പെടുകയും ചെയ്തു. 1867 ൽ ഹെർബർട്ട് ഡക്ക്വർത്ത് എന്ന ബാരിസ്റ്ററുമായി വിവാഹിതയായ അവർ മൂന്ന് ശിശുക്കളുടെ മാതാവാകുകയും അധികം താമസിയാതെ ഒരു വിധവയാകുകയും ചെയ്തു. ദുഖിതയായിത്തീർന്ന അവർ നഴ്സിംഗ്, മനുഷ്യസ്‌നേഹം, അജ്ഞേയതാവാദം എന്നിവയിലേയ്ക്ക് തിരിയുകയും അവളുടെ ബന്ധു ആനി താക്കറെയുടെ സുഹൃത്തായിരുന്ന ലെസ്ലി സ്റ്റീഫന്റെ രചനയിലും ജീവിതത്തിലും ആകൃഷ്ടയായിത്തീരുകയും ചെയ്തു.
1875-ൽ ലെസ്ലി സ്റ്റീഫന്റെ ഭാര്യ മരിച്ചതിനുശേഷം അദ്ദേഹം ജൂലിയയുമായി അടുത്ത സൌഹൃദം പുലർത്തുകയും, 1878-ൽ അവർ വിവാഹിതരാകുകയും ചെയ്തു. ജൂലിയയ്ക്കും ലെസ്ലി സ്റ്റീഫനും പീന്നീട് നാല് കുട്ടികളുണ്ടാകുകയും കുടുംബം സൗത്ത് കെൻസിങ്ടണിലെ 22 ഹൈഡ് പാർക്ക് ഗേറ്റിൽ ലെസ്ലി സ്റ്റീഫന്റെ ഏഴ് വയസ്സുകാരിയായ മാനസിക വൈകല്യമുള്ള മകൾ ലോറ മേക്ക്പീസ് സ്റ്റീഫനോടൊപ്പം താമസിക്കുകയും ചെയ്തു. അവളുടെ ഏഴു മക്കളിൽ പലരും അവരുടെ പിൻഗാമികളും പിന്നീട് ശ്രദ്ധേയരായിത്തീർന്നു. കുടുംബ ചുമതലകൾക്കും മോഡലിംഗിനും പുറമേ, നഴ്സിംഗ് അനുഭവങ്ങളെ അടിസ്ഥാനമാക്കി 1883 ൽ 'നോട്ട്സ് ഫ്രം സിക്ക് റൂംസ്' എന്ന പേരിൽ അവർ ഒരു പുസ്തകവും എഴുതി. അവൾ തന്റെ കുടുംബത്തിനായി കുട്ടികളുടെ കഥകൾ എഴുതുകയും ഒപ്പം സാമൂഹ്യനീതി വാദങ്ങളിൽ ഏർപ്പെടുകയും ചെയ്തിരുന്ന അവരുടെ കഥകൾ മരണാനന്തരം 'കുട്ടികൾക്കുള്ള കഥകൾ' എന്ന പേരിൽ പ്രസിദ്ധീകരിക്കപ്പെട്ടിരുന്നു.
കുടുംബത്തിന്റെ ഉത്ഭവം
1846 ഫെബ്രുവരി 7 ന് ജൂലിയ പ്രിൻസെപ്പ് ജാക്സൺ എന്ന പേരിൽ ബ്രിട്ടീഷ് ഇന്ത്യയുടെ തലസ്ഥാനമായ ബംഗാളിലെ കൊൽക്കത്തയിലാണ് ജൂലിയ സ്റ്റീഫൻ ജനിച്ചത്. അവളുടെ മാതാപിതാക്കളായ മരിയ "മിയ" തിയോഡോസിയ പാറ്റിൽ (1818–1892), ജോൺ ജാക്സൺ (1804–1887) എന്നിവർ രണ്ട് ആംഗ്ലോ-ഇന്ത്യൻ കുടുംബങ്ങളിൽ പെട്ടവരായിരുന്നുവെങ്കിലും മരിയയുടെ മാതാവ് അഡലൈൻ മേരി പാറ്റിൽ (മുമ്പ്, ഡി എൽ എറ്റാംഗ്) ഫ്രഞ്ച് പരമ്പരയിൽനിന്നായിരുന്നു. കേംബ്രിഡ്ജ് വിദ്യാഭ്യാസം സിദ്ധിച്ച ഭിഷഗ്വരനും ബംഗാൾ മെഡിക്കൽ സർവീസിലും ഈസ്റ്റ് ഇന്ത്യാ കമ്പനിയിലുമായി 25 വർഷം (1830–1855) ചെലവഴിക്കുകയും, കൊൽക്കത്ത മെഡിക്കൽ കോളേജിന്റെ തുടക്കകാലത്ത് ഒരു പ്രൊഫസറുമായിരുന്ന ബംഗാളിൽനിന്നുള്ള ജോർജ്ജ് ജാക്സന്റെയും അദ്ദേഹത്തിന്റെ പത്നി മേരി ഹോവാർഡിന്റെയും മൂന്നാമത്തെ മകനായിരുന്നു അവളുടെ പിതാവ്. ഡോ. ജാക്സന്റെ ഉത്ഭവം എളിയ നിലയിൽനിന്നാണെങ്കിലും വിജയകരമായ ഒരു കരിയർ അദ്ദേഹത്തെ സ്വാധീന വലയങ്ങളിലേക്ക് കൊണ്ടുവന്നതോടെ പാറ്റിൽസ് കുടുംബം ആംഗ്ലോ-ബംഗാളി സമൂഹത്തിലെ ഉയർന്ന തലങ്ങളിലേയ്ക്ക് സ്വാഭാവികമായും നീങ്ങി. സൗന്ദര്യത്തിനും, ഓജസിനും, അസാമാന്യതയ്ക്കും പേരുകേട്ട എട്ട് സഹോദരിമാരിൽ അഞ്ചാമത്തെയാളായിരുന്ന മരിയ പാറ്റിലിന്, അവരുടെ മാതൃ മുത്തശ്ശി തെരേസ് ജോസെഫ് ബ്ലിൻ ഡി ഗ്രിൻ‌കോർട്ട് വഴി കുറച്ച് ബംഗാളി പാരമ്പര്യവും ലഭിച്ചിരുന്നു. അവർ പരസ്പരം ഹിന്ദുസ്ഥാനി സംസാരിക്കുകയും ലണ്ടനിലേക്കും പാരീസിലേക്കും നടത്തിയ സന്ദർശനങ്ങൾ ആഘോഷമാക്കുകയും ചെയ്തു.
കുറിപ്പുകൾ
വർഗ്ഗം:1846-ൽ ജനിച്ചവർ വർഗ്ഗം:1895-ൽ മരിച്ചവർ വർഗ്ഗം:19-ആം നൂറ്റാണ്ടിലെ സ്ത്രീ എഴുത്തുകാർ
രക്തസാക്ഷികൾ സിന്ദാബാദ്
വേണു നാഗവള്ളിയുടെ സംവിധാനത്തിൽ മോഹൻലാൽ, സുരേഷ് ഗോപി, മുരളി, സുകന്യ, രഞ്ജിത എന്നിവർ പ്രധാനവേഷങ്ങളിൽ അഭിനയിച്ച് 1998-ൽ പുറത്തിറങ്ങിയതും കേരളത്തിലെ കമ്യൂണിസ്റ്റ് പ്രസ്ഥാനത്തിന്റെ ചരിത്രവും വളർച്ചയും പ്രതിപാതിക്കുന്നതുമായ ഒരു മലയാളചലച്ചിത്രമാണ് രക്തസാക്ഷികൾ സിന്ദാബാദ്. സൂര്യ സിനി ആർട്സിന്റെ ബാനറിൽ വി.വി. ദീപ നിർമ്മിച്ച ഈ ചിത്രം സൂര്യ സിനി ആർട്സ്, സെവൻ ആർട്ട്സ് എന്നിവർ വിതരണം ചെയ്തിരിക്കുന്നു. ഈ ചിത്രത്തിന്റെ കഥ ചെറിയാൻ കൽപകവാടിയുടേതാണ്. തിരക്കഥ, സംഭാഷണം എന്നിവയെല്ലാം നിർവ്വഹിച്ചത് ചെറിയാൻ കൽ‌പകവാടി, വേണു നാഗവള്ളി എന്നിവർ ചേർന്നാണ്.
സംഗീതം
പി. ഭാസ്കരൻ, ഒ.എൻ.വി. കുറുപ്പ്, ഗിരീഷ് പുത്തഞ്ചേരി, ഏഴാച്ചേരി രാമചന്ദ്രൻ എന്നിവർ എഴുതിയ ഗാനങ്ങൾക്ക് സംഗീതസംവിധാനം നിർവ്വഹിച്ചത് എം.ജി. രാധാകൃഷ്ണൻ ആണ്. പശ്ചാത്തലസംഗീതം കൊടുത്തത് രാജാമണി. ഗാനങ്ങൾ വിപണനം ചെയ്തത് ജോണി സാഗരിഗ.
പുറത്തേക്കുള്ള കണ്ണികൾ
വർഗ്ഗം:1998-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:വേണു നാഗവള്ളി സംവിധാനം ചെയ്ത ചലച്ചിത്രങ്ങൾ വർഗ്ഗം:പി. ഭാസ്കരന്റെ ഗാനങ്ങൾ വർഗ്ഗം:പി.സുകുമാർ കാമറ ചലിപ്പിച്ച ചലച്ചിത്രങ്ങൾ വർഗ്ഗം:എൻ. ഗോപാലകൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:ഗിരീഷ് വർഗ്ഗം:എം.ജി. രാധാകൃഷ്ണൻ സംഗീതം നൽകിയ ചിത്രങ്ങൾ വർഗ്ഗം:രാഷ്ട്രീയം പ്രമേയമാക്കിയ മലയാളചലച്ചിത്രങ്ങൾ വർഗ്ഗം:രാഷ്ട്രീയം പ്രമേയമാക്കിയ ചലച്ചിത്രങ്ങൾ
വിശേഷോക്തി (അലങ്കാരം)
വിഭാവന എന്ന അലങ്കാരത്തിന്റെ നേർ വിപരീതഫലങ്ങൾ വർണ്ണിക്കുന്ന അലങ്കാരമാണ്‌ വിശേഷോക്തി. കാരണം ഉണ്ടായിട്ടും കാരണം സംഭവിക്കാത്തത് വിശേഷോക്കി.
ലക്ഷണം
'വിശേഷോക്തി ജനിക്കായ്കിൽ കാര്യം ഹേതുവിരിക്കവേ.'
ഉദാ:കുറഞ്ഞീല്ല ഹൃദിസ്നേഹം സ്മരദീപം ജ്വലിക്കിലും'
രാമപുരം പുഴ
പലയിടത്തും തടയണ കെട്ടിയതിനാൽ, ഒഴുക്കു് നിലച്ചു്, ജീർണ്ണാവസ്ഥയിലായ ഇതിന്റെ നിലനിൽപു് അപകടത്തിലാണു്. രാമപുരം പുഴ ഏതാണ്ട് രണ്ട് കിലോമീറ്റർ ദൂരം ഒഴുകി വയലപ്ര പരപ്പിനോട് ചേരുകയും വീണ്ടും ചെമ്പല്ലിക്കുണ്ട് പുഴയായി രണ്ട് കിലോമീറ്റർ ദൂരം ഒഴുകിയാണ്പാലക്കോട് പുഴയാകുന്നത്. വർഗ്ഗം:കേരളത്തിലെ നദികൾ
വ്യാഘാതം (അലങ്കാരം)
ഒരു വ്യക്തിക്ക് പ്രിയപ്പെട്ടത് മറ്റൊരാൾക്ക് അനിഷ്ടമുണ്ടാക്കുന്നു എന്ന അനുഭവാവിഷ്കാരത്തെ കാണിക്കുന്നതിനായി വ്യാഘാതം എന്ന അലങ്കാരം ഉപയോഗിക്കുന്നു.
ലക്ഷണം
വ്യാഘാതം ഇഷ്ടകാര്യത്തിൽ കാരണം താൻ വിരുദ്ധമാം കാര്യത്തെയുളവാക്കുന്നു എന്നുസാധിക്കുകിൽ പരൻ
ബൾക്ക് പോളിമറൈസേഷൻ
ദ്രവരൂപത്തിലുളള ഏകകങ്ങളും (monomers ) രാസത്വരകങ്ങളും ഉപക്രമരാസവസ്തുക്കളും (initiators) മാത്രമുളള സമ്മിശ്രിതം പോളിമറീകരിച്ചടുക്കുന്ന രീതിയാണ് ബൾക്ക് പോളിമറൈസേഷൻ. സാധാരണതയായി സംക്ഷേപന പോളിമറീകരണം(condensation polymerization) ആണ് ഇപ്രകാരം നടത്താറുളളതെങ്കിലും ചില പ്രത്യേക ആവശ്യങ്ങൾക്ക്  സംയോജന പോളിമറീകരണവും (addition polymerization) ഈ രീതി ഉപയോഗപ്പെടുത്താറുണ്ട്.
പ്രത്യേകതകൾ
പോളിമറീകരണം ഏറെ താപം ഉത്പാദിപ്പിക്കപ്പടുന്ന താപമോചക രാസപ്രക്രിയയാണ്. അതുകൊണ്ടാണ് മിതമായ തോതിൽ മാത്രം താപോർജ്ജം ഉത്പാദിപ്പിക്കപ്പെടുന്ന സംക്ഷേപന പോളിമറീകരണത്തിന് ഈ രീതി അനുയോജ്യമാവുന്നത്. രാസസമ്മിശ്രണത്തിൻറെ ശ്യാനത കുറവായതിനാൽ  ഉത്പാദിപ്പിക്കപ്പെടുന്ന താപോർജ്ജം അനായസേന വികിരണം ചെയ്യാൻ സാധ്യമാകുന്നു. മറ്റു ചേരുവകളൊന്നും ഇല്ലാത്തതിനാൽ, കലർപ്പില്ലാത്ത ശുദ്ധമായ ഉത്പന്നം ലഭിക്കുന്നു. പലപ്പോഴും ശുദ്ധീകരണം എന്ന പടവ് ഒഴിവാക്കാം. പക്ഷെ  ശൃംഖലകളുടെ ദൈർഘ്യ വിതരണം ( Chain lenght distribution) വളരെ പരന്നതായിരിക്കും.
അവലംബം
വർഗ്ഗം: പോളിമറുകൾ
മധുരച്ചീര
Right|thumb|250px|മധുരച്ചീര കേരളത്തിൽ കാണപ്പെടുന്ന ഒരു ചീരയിനമാണ് മധുരച്ചീര. ഇതിനെ ചിക്കൂർമാനീസ്, ബ്ലോക്കുചീര, വേലിച്ചീര എന്നീ പേരുകളിൽ പ്രാദേശികമായി അറിയപ്പെടുന്നു. ഇതിനെ ഇല സാധാരണ പച്ചക്കറിയായി ഉപയോഗിക്കുന്നു. കേരളത്തിലെ എല്ലാ കാലാവസ്ഥയിലും വളരുന്ന ഒരു ദീർഘകാല വിളയായ ഇതിനെ വരിയായി അതിരുകളിൽ നട്ട് വേലിയായും ഉപയോഗപ്പെടുത്താറുണ്ട്.
സവിശേഷതകൾ
ശാഖകളായി വളരുന്ന ചെടിയുടെ തണ്ട് പച്ചനിറത്തിൽ കാണപ്പെടുന്നു. ഇലകൾ സന്മുഖമായി ഇലത്തണ്ടുകളിൽ ക്രമീകരിച്ചിരിക്കുന്നു. വെള്ളനിറത്തിൽ നെരിയ ചുവപ്പ് പടർന്ന പൂക്കൾ വൃത്താകൃതിയിൽ 4-5 ഇതളുകൾ വരെയുണ്ടാകാം. കായ്കൾ വെള്ള നിറത്തിലോ വെള്ള കലർന്ന ചുവപ്പോ നിറത്തിലോ ആയിരിക്കും. കായ്കളിൽ 4-5 വിത്തുകൾ വരെയുണ്ടാകാം.
കൃഷിരീതി
എല്ലാത്തരം മണ്ണിലും കൃഷിചെയ്യാവുന്ന ഒരു സസ്യമാണിത്. കമ്പുകൾ ആണ് സാധാരണ നടീൽ വസ്തുവായി ഉപയോഗിക്കുന്നത്. കാലവർഷമാണ് കമ്പുകൾ നടാൻ അനുകൂല സമയം. ഇളം മൂപ്പായ കമ്പുകൾ 20 - 30 സെന്റീമീറ്റർ നീളത്തിൽ മുറിച്ച് നട്ടാണ് കൃഷി ചെയ്യുന്നത്. ഏകദേശം 30 സെന്റീമീറ്റർ ആഴത്തിൽ ചാലുകൾ കീറി അതിൽ കാലിവളമോ, കമ്പോസ്റ്റോ, പച്ചിലവളമോ ചേർത്ത് നികത്തി അതിനുമുകളിൽ കമ്പുകൾ നടാവുന്നതാണ്. ചെടികൾക്ക് വരൾച്ചയെ ചെറുക്കാൻ കഴുവുണ്ടെങ്കിലും വേനൽക്കാലത്ത് നനയ്ക്കുന്നത് ചെടി പുഷ്ടിയോടേ വളരുന്നതിന് സഹായിക്കും. കമ്പുകൾ നട്ട് മുന്ന് നാല് മാസങ്ങൾക്കുള്ളിൽ ആദ്യം വിളവെടുക്കാം. വിളവെടുത്തതിനുശേഷം ചെടിക്ക് നേരിയ തോതിൽ വളമിടുന്നത് തുടർവളർച്ചയെ ത്വരിതപ്പെടുത്തുന്നു.
ബാഹ്യ ലിങ്കുകൾ
വർഗ്ഗം:ചീരകൾ വർഗ്ഗം:കാൾ ലിനേയസ് നാമകരണം ചെയ്തവ
തിംഫു
ഭൂട്ടാന്റെ തലസ്ഥാനമാണ് ആ രാജ്യത്തിലെ ഏറ്റവും വലിയ നഗരവും കൂടിയായ തിംഫു (, Dzongkha: ཐིམ་ཕུ་)
ഭൂട്ടാന്റെ മദ്ധ്യ-പശ്ചിമ ഭാഗത്തായി തിംഫു ജില്ലയിൽ സ്ഥിതി ചെയ്യുന്ന ഈ നഗരം 1961-ലാണ് ഭൂട്ടാന്റെ തലസ്ഥാനമായത്. 2005-ൽ തിംഫു ജില്ലയിലെ ജനസംഖ്യ 98,676 ആയിരുന്നപ്പോൾ തിംഫു നഗരത്തിലെ ജനസംഖ്യ 79,185 ആയിരുന്നു. 27.46667°N, 89.64167°W-ൽ സമുദ്രനിരപ്പിൽനിന്നും 2248 m നും 2648 mനുമിടയിലായാണ് ഈ നഗരം സ്ഥിതി ചെയ്യുന്നത്
<!-- It is situated in the western central part of Bhutan and the name of the surrounding valley is dzongkhag, the Thimphu District. The city became the capital of Bhutan in 1961. As of 2005 it had a population of 79,185, with 98,676 people living in the entire Thimphu district.
The city is spread out longitudinally in a north-south direction on the west bank of the valley formed by the Wang Chuu, also known as the Thimphu Chuu River. Thimphu is located at 27.46667°N, 89.64167°W and is spread over an altitudinal range between 2248 m and 2648 m.    Unusually for a capital city, Thimphu is not served by an airport, but relies on the airport at Paro, connected by road some 54 kilometres (34 mi) away.
Thimphu, as the political and economic centre of Bhutan, has a dominant agricultural and livestock base, which contributes to 45% of the country's GNP. Tourism, though a contributor to the economy, is strictly regulated, maintaining a balance between the traditional and development and modernization. Thimphu contains most of the important political buildings in Bhutan, including the National Assembly of the newly formed parliamentary democracy and Dechencholing Palace, the official residence of the King, located to the north of the city. As a metropolis and capital city, Thimphu is coordinated by the "Thimphu Structure Plan", an Urban Development Plan which evolved in 1998 with the objective of protecting the fragile ecology of the valley. This development is ongoing with financial assistance from the World Bank and Asian Development Bank. -->
അവലംബം
വർഗ്ഗം:ഏഷ്യയിലെ തലസ്ഥാനങ്ങൾ വർഗ്ഗം:ഭൂട്ടാനിലെ നഗരങ്ങൾ
സ്പാനിഷ് മസാല
ലാൽ ജോസിന്റെ സംവിധാനത്തിൽ ദിലീപ്, കുഞ്ചാക്കോ ബോബൻ, ഡാനിയേല സാക്കേൾ എന്നിവർ പ്രധാനകഥാപാത്രങ്ങളെ അവതരിപ്പിച്ച് 2012 ജനുവരി 20-ന് പുറത്തിറങ്ങിയ മലയാളചലച്ചിത്രമാണ് സ്പാനിഷ് മസാല. ബെന്നി പി. നായരമ്പലമാണ് ഈ ചിത്രത്തിന്റെ രചന നിർവ്വഹിച്ചിരിക്കുന്നത്. ബിഗ് സ്ക്രീൻ പ്രൊഡക്ഷൻസിന്റെ ബാനറിൽ നൗഷാദ് നിർമ്മിച്ച ഈ ചിത്രം പ്ലാസ റിലീസ് വിതരണം ചെയ്തിരിക്കുന്നു.
ചിത്രീകരണം
സ്പെയിനിന്റെ തലസ്ഥാനമായ മാഡ്രിഡിലാണ് സ്പാനിഷ് മസാലയുടെ ഭൂരിഭാഗവും ചിത്രീകരിച്ചത്. ചിത്രത്തിലെ ഒരു ഗാനം ഓസ്ട്രിയയുടെ തലസ്ഥാനമായ വിയന്നയിൽ വച്ച് ദൃശ്യവത്കരിച്ചു. കൊച്ചിയിലും ആലപ്പുഴയിലുമായിട്ടാണ് ചിത്രത്തിന്റെ അവശേഷിക്കുന്ന ഭാഗങ്ങൾ ചിത്രീകരിച്ചത്.
പുറത്തേക്കുള്ള കണ്ണികൾ
വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ലാൽജോസ് സം‌വിധാനം ചെയ്ത ചലച്ചിത്രങ്ങൾ വർഗ്ഗം:ബിജുമേനോൻ അഭിനയിച്ച ചലച്ചിത്രങ്ങൾ വർഗ്ഗം:വിദ്യാസാഗർ സംഗീതം നൽകിയ ചിത്രങ്ങൾ വർഗ്ഗം:ദിലീപ് അഭിനയിച്ച ചലച്ചിത്രങ്ങൾ വർഗ്ഗം:കുഞ്ചാക്കോ ബോബൻ അഭിനയിച്ച ചലച്ചിത്രങ്ങൾ
മേയ് 2
ഗ്രിഗോറിയൻ കലണ്ടർ പ്രകാരം മേയ് 2 വർഷത്തിലെ 122 (അധിവർഷത്തിൽ 123)-ാം ദിനമാണ്.
മറ്റു പ്രത്യേകതകൾ
വർഗ്ഗം:മേയ് 2
സംഭാവന (അലങ്കാരം)
ഒരു കാര്യമുണ്ട് എങ്കിൽ അതിനോട് ചേരുന്ന മറ്റ് കാര്യങ്ങളും ഉണ്ട് എന്ന കാണിക്കുന്ന അലങ്കാരമാണ് സംഭാവന.
ലക്ഷണം
സംഭാവനയതുണ്ടായാലിതു ണ്ടാകുമെന്ന് കല്പന
ഗ്രാമപ്രിയ
കേരളത്തിലെ വരണ്ടതും ചൂടുനിറഞ്ഞതുമായ കാലാവസ്‌ഥയുള്ള ഇടനാട്ടിലേയ്ക്ക് അനുയോജ്യമായ അത്യുദ്പാദനശേഷിയുള്ള മുട്ടക്കോഴിയിനമാണ് ഗ്രാമപ്രിയ. ഹൈദരാബാദിലെ 'ദ പ്രോജക്‌ട് ഡയറക്‌ടറേറ്റ്‌ ഒൺ പൗൾട്രി' (പിഡിപി) വികസിപ്പിച്ചെടുത്ത കോഴിയിനമാണിത്. മുട്ടവിരിഞ്ഞ് 175 ദിവസംകൊണ്ട് മുട്ടയിട്ടു തുടങ്ങുന്ന ഈ ഇനം 72 ആഴ്ച്ച കൊണ്ട് ശരാശരി 200-225 മുട്ടകൾ വരെ ഇടുന്നു.
അവലംബം
വർഗ്ഗം:കോഴികൾ
അണുകേന്ദ്രോപകരണങ്ങൾ
അണുകേന്ദ്രങ്ങളിൽനിന്നുണ്ടാകുന്ന വികിരണങ്ങളെ (radiations) അളക്കാൻ ഉപയോഗിക്കുന്ന ഭൌതികശാസ്ത്രോപകരണങ്ങളെ അണുകേന്ദ്രോപകരണങ്ങൾ എന്നു പറയുന്നു. α,β,γ- രശ്മികൾ, ന്യൂട്രോണുകൾ തുടങ്ങിയവയാണ് അണുകേന്ദ്രത്തിൽനിന്നുള്ള വികിരണങ്ങൾ. ഒരു നിശ്ചിത സ്ഥാനത്തുള്ള കിരണനം (irradiation), തീവ്രത (intensity), നിശ്ചിത റേഡിയോ ആക്റ്റീവ് സ്രോതസ്സിന്റെ ആക്റ്റിവത (activity), അപക്ഷയം (depletion) തുടങ്ങിയവയാണ് ഈ ഉപകരണങ്ങൾ ഉപയോഗിച്ച് അളക്കുന്നത്. അണുകേന്ദ്രീയ കണങ്ങൾ സഞ്ചരിക്കുന്ന പ്രക്ഷേപപഥങ്ങളുടെ ഛായാചിത്രങ്ങൾ നല്കുന്ന ന്യൂക്ളിയർ എമൽഷൻ, ക്ളൌഡ് ചേംബർ പോലുള്ള ഉപകരണങ്ങളും ഇക്കൂട്ടത്തിൽ ഉൾപ്പെടുന്നു.
അണുകേന്ദ്രോപകരണങ്ങളെ അണുകേന്ദ്രീയ സംസൂചകങ്ങൾ (nuclear detectors) എന്നും വിവരങ്ങൾ വിശ്ളേഷണം ചെയ്യുന്ന വിശ്ളേഷണോപകരണങ്ങൾ എന്നും രണ്ടായി തരംതിരിക്കാം.
സംസൂചകവർഗങ്ങൾ
വാതകഗണിത്രങ്ങൾ
വികിരണം (radiation) ഒരു വാതകത്തിൽകൂടി കടന്നുപോകുമ്പോൾ അതിന്റെ പഥത്തിനടുത്തുള്ള തന്മാത്രകളുമായുണ്ടാകുന്ന വിദ്യുത്കാന്തിക പരസ്പരക്രിയ (electro-magnetic interaction) മൂലം തൻമാത്രകളിൽനിന്നും ഇലക്ട്രോണുകൾ സ്വതന്ത്രമാകുന്നു; തൻമൂലം വാതകത്തിന്റെ വൈദ്യുതചാലകത ക്രമാതീതമായി വർധിക്കുന്നു. ഇതാണ് വാതകഗണിത്രങ്ങളുടെ പ്രവർത്തനതത്ത്വം. ഇവയുടെയെല്ലാം അടിസ്ഥാനമാതൃക, അയോണന ചേംബർ (Ionisation chamber) ആണ്.
എന്നാൽ വാതകത്തിൽക്കൂടി ഒരു വികീർണ കണം (radiation particle) കടന്നുപോകുമ്പോൾ കണത്തിന്റെ ഊർജ്ജത്തെ ആശ്രയിച്ച് ഏതാനും ആവേശിതകണയുഗ്മങ്ങളെ മുൻപറഞ്ഞതുപോലെ ഉണ്ടാക്കുന്നു. അതിനാൽ വൈദ്യുതപ്രവാഹം ഉണ്ടാകുകയും ഈ ആവേശിതകണങ്ങൾ പുനഃസംയോജനം ചെയ്ത് അപ്രത്യക്ഷമാകുമ്പോൾ വൈദ്യുതപ്രവാഹം നിലയ്ക്കുകയും ചെയ്യുന്നു. ഈ സ്പന്ദത്തിന്റെ സ്തരം (level) വികിരണ കണം ഉളവാക്കുന്ന ആവേശിതകണയുഗ്മങ്ങളുടെ എണ്ണത്തിനെ ആശ്രയിച്ചിരിക്കുന്നു.
വാതകഗണിത്രങ്ങളുടെ പ്രധാന പരിമിതി ദീർഘമായ പ്രവർത്തനരഹിതകാലം (10-4 സെ.) ഉണ്ടെന്നതാണ്.
ക്ലൗഡ് ചേംബർ
(Cloud Chamber).
വാതകഗണിത്രങ്ങളുടേതിൽനിന്നും തികച്ചും വിഭിന്നമാണ് ക്ലൗഡ് ചേംബറിന്റെ പ്രവർത്തനം. പേരിന് അന്വർഥമായി, കണങ്ങളുടെ പ്രക്ഷേപപഥങ്ങളിൽ മേഘശകലങ്ങളെ സൃഷ്ടിച്ച് അവയെ ഛായാഗ്രഹണസമർഥമാക്കിത്തീർക്കുന്നു. വിൽസൺ എന്ന ശാസ്ത്രജ്ഞൻ കണ്ടുപിടിച്ച ക്ലൗഡ് ചേംബറിൽ ഒരു അതിപൂരിത വാതകമിശ്രിതത്തെ ഒരു പിസ്റ്റൺ മൂലം പെട്ടെന്നുള്ള വികാസംകൊണ്ട് തണുപ്പിച്ചാണ് ഇതു സാധിക്കുന്നത്. പ്രവർത്തനരഹിതകാലം ദീർഘമായതിനാൽ വിസരണം ഉപയോഗിച്ചുള്ള മറ്റൊരുതരം ക്ലൗഡ് ചേംബറും ഉപയോഗത്തിലുണ്ട്.
ഖര-ദ്രവ ഗണിത്രങ്ങൾ
(Solid_Liquid counters).
പ്രസ്ഫുരണ ഗണിത്രം
(Scintillation counter).
വാതകഗണിത്രങ്ങളുടെ സ്ഥാനത്ത് ഇപ്പോൾ പ്രധാനമായി ഉപയോഗിക്കുന്നത് പ്രസ്ഫുരണഗണിത്രം ആണ്. ചില ഖര, ദ്രവ-വസ്തുക്കളിൽക്കൂടി വികിരണം കടന്നുപോകുമ്പോൾ അവയിലുള്ള തൻമാത്രകളിലെ ഇലക്ട്രോണുകൾ ഉത്തേജിപ്പിക്കപ്പെടുകയും തൻമൂലം പ്രകാശകണങ്ങൾ വികിരണം ചെയ്യപ്പെടുകയും ചെയ്യുന്നു എന്നതാണ് ഇവയുടെ പ്രവർത്തനതത്ത്വം. ഈ പ്രകാശകണങ്ങളെ പ്രകാശ ഇലക്ട്രോൺ സംവർധകം (Photo electric multiplier) ഉപയോഗിച്ച് വൈദ്യുതസ്പന്ദങ്ങളാക്കി മാറ്റി ഉപയോഗിക്കുന്നു. പലതരത്തിലുള്ള ക്രിസ്റ്റലുകളും ഫോസ്ഫോറുകളും (ZnS,Kl,മുതലായവ), ആന്ത്രാസീൻ, ചില പ്രത്യേക പ്ലാസ്റ്റിക്കുകൾ തുടങ്ങിയ ജൈവയൌഗികങ്ങളും ഉപയോഗിക്കപ്പെടുന്നുണ്ട്. പ്രവർത്തനലാളിത്യവും വളരെ ചെറിയ വിഭേദനകാലവും (10-9 സെ.) ഇവയുടെ മേൻമ വർധിപ്പിക്കുന്നു.
ഫോട്ടോഗ്രാഫിക് എമൽഷൻ
(Photographic emulsion).
ആദ്യകാലം മുതല്ക്കുതന്നെ പ്രചാരത്തിലുള്ളതാണ് ഫോട്ടോഗ്രാഫിക് എമൽഷൻ. രജതഹാലൈഡ് ക്രിസ്റ്റലുകളും ജെലാറ്റിനും മറ്റു ചില വസ്തുക്കളുമായുള്ള മിശ്രിതം, അതിൽക്കൂടി കടന്നുപോകുന്ന ആവേശിത കണങ്ങളുടെ സൂചന നല്കുകയും അതേസമയം അവയുടെ പ്രക്ഷേപപഥത്തിന്റെ സ്ഥിരമായ അഭിലേഖങ്ങൾ ഉണ്ടാക്കുകയും ചെയ്യുന്നു. സാധാരണ ഛായാഗ്രഹണത്തിലെന്നപോലെ വ്യക്തീകരണവും (developing) സ്ഥായീകരണവും (fixing) ആവശ്യമാണ്. ഡോസിമീറ്ററുകളിലും ഫിലിം എത്രമാത്രം കറുക്കുന്നു എന്നതിൽനിന്നും വികിരണ തീവ്രത കണക്കാക്കാം. സാധാരണ ഫോട്ടോഗ്രാഫിക് ഏമൽഷനെക്കാൾ കൂടുതൽ സ്ഥൂലതയും (25 മുതൽ 1000μ വരെ) സൂക്ഷ്മചൂർണിതമായ തരികളും ഉള്ള അണുകേന്ദ്രീയ എമൽഷനുകളിൽ ഓരോ കണങ്ങളുടെയും പ്രക്ഷേപപഥങ്ങൾ സൂക്ഷ്മദർശിനി ഉപയോഗിച്ച് പഠനവിധേയമാക്കാവുന്നതാണ്. ഈ പഥങ്ങളുടെ ജ്യാമിതീയ ഗുണങ്ങളിൽനിന്നും കണങ്ങളുടെ ഊർജം, ചാർജ് മുതലായവ കണക്കാക്കപ്പെടുന്നു. എന്നാൽ ഇത്തരം അളവുകൾ എടുക്കാൻവേണ്ടി വ്യക്തീകരണം, സ്ഥായീകരണം മുതലായവ ഉപയോഗപ്പെടുത്തുമ്പോൾ ഇവയുടെ താപനില, ആർദ്രത തുടങ്ങിയവയെ കർശനമായി നിയന്ത്രിക്കേണ്ടതുണ്ട്. അല്ലെങ്കിൽ അളവുകൾ തെറ്റായിത്തീരുമെന്നതാണ് ഇവയുടെ പ്രധാന ന്യൂനത.
ചെരൻകോഫ് ഗണിത്രം
(Cherenkov counter).
ഒരു സുതാര്യ വസ്തുവിലൂടെയുള്ള നൈസർഗികമായ പ്രകാശവേഗത്തെക്കാൾ കൂടുതൽ വേഗത്തിൽ ഒരു ആവേശിതകണം ആ വസ്തുവിൽക്കൂടി സഞ്ചരിക്കുന്നു എന്നിരിക്കട്ടെ. വെള്ളത്തിൽക്കൂടി വളരെവേഗത്തിൽ പോകുന്ന ബോട്ട് ഉത്പാദിപ്പിക്കുന്ന ആഘാതതരംഗങ്ങൾപോലെ ഈ കണം പ്രകാശതരംഗങ്ങളെ ഉത്പാദിപ്പിക്കുന്നു. ഈ പ്രകാശധാര, പഥത്തിനുചുറ്റും ഒരു കോണിന്റെ രൂപത്തിൽ ഒതുങ്ങിയിരിക്കുന്നു. ഈ കോണിന്റെ ആകൃതി കണത്തിന്റെ വേഗത്തെ ആശ്രയിച്ചിരിക്കുന്നതിനാൽ ഈ തത്ത്വം ഉൾക്കൊള്ളുന്ന ഗണിത്രങ്ങൾ ഉപയോഗിച്ച് കണങ്ങളുടെ വേഗം അളക്കാവുന്നതാണ്. വേഗം കുറഞ്ഞ കണങ്ങൾക്ക് ഖരദ്രവങ്ങളും വേഗം കൂടിയവയ്ക്ക് ദ്രാവകങ്ങളും ഉപയോഗിക്കപ്പെടുന്നു.
അർധചാലക ഗണിത്രം
(Semiconductor counter).
അർധചാലക ക്രിസ്റ്റലുകളിൽക്കൂടി അണുകേന്ദ്രീയവികിരണങ്ങൾ കടന്നുപോകുമ്പോൾ അവയുടെ വൈദ്യുതചാലകത പെട്ടെന്ന് വർധിക്കുന്നു. അതിനാൽ അർധചാലകങ്ങൾ ഗൈഗർ ഗണിത്രങ്ങളെപ്പോലെ ഉപയോഗിക്കാവുന്നതാണ്. എന്നാൽ കൂടുതൽ ഉപയോഗിക്കുന്തോറും ഇവയുടെ സംവേദനശീലത കുറയുന്നതിനാൽ ഇവ വിരളമായേ ഉപയോഗിക്കാറുള്ളു.
ബബിൾ ചേംബർ
(Bubble chamber).
ഒരു അതിതപ്തദ്രാവകത്തിന്റെ മർദം പെട്ടെന്ന് കുറച്ചാൽ അതിൽ ബാഷ്പീകരണം ആരംഭിക്കുകയും കുമിളകൾ ഉണ്ടാകുകയും ചെയ്യുന്നു. ഈ അവസരത്തിൽ ഏതെങ്കിലും ആവേശിതകണം അതിൽക്കൂടി കടന്നുപോയിട്ടുണ്ടെങ്കിൽ അതിന്റെ പ്രക്ഷേപപഥത്തിൽ ഉടനീളം നേരിയ കുമിളകൾ ഉണ്ടാകുന്നതിനാൽ വ്യക്തമായി ഫോട്ടോഗ്രാഫ് ചെയ്യാവുന്നതാണ്. ദ്രവഹൈഡ്രജൻ, ഫ്രിയോൺ തുടങ്ങിയ ദ്രാവകങ്ങൾ ഇതിന് ഉപയോഗപ്പെടുത്തുന്നു. വളരെ വലിയ ബബിൾ ചേംബറുകൾ (1.83 മീ. വ്യാസം) ഇപ്പോൾ ഉപയോഗത്തിലുണ്ട്. ഒരു കാന്തികമണ്ഡലം കൂടി ഉപയോഗിച്ചാൽ കണങ്ങളുടെ ഊർജം, ദ്രവ്യമാനം, ചാർജ് തുടങ്ങിയ പല ഗുണങ്ങളും കൃത്യമായി അളക്കാവുന്നതാണ്.
ന്യൂട്രോൺ ഗണിത്രം
(Neutron counter).
മേല്പറഞ്ഞ ഗണിത്രങ്ങളെല്ലാംതന്നെ, വിദ്യുത്കാന്തിക പരസ്പരക്രിയമൂലം പ്രവർത്തിക്കുന്നതിനാൽ അവയ്ക്ക് ന്യൂട്രോൺ തുടങ്ങിയ അനാവേശിത (neutral) കണങ്ങളുടെ സൂചന നല്കുന്നതിന് പരോക്ഷമായി മാത്രമേ സാധിക്കുകയുള്ളു. തൻമാത്രകളുടെ അണുകേന്ദ്രങ്ങളുമായുള്ള പരസ്പരക്രിയ മൂലം ന്യൂട്രോണുകൾ ജനിപ്പിക്കുന്ന പ്രോട്ടോണുകൾ പോലെയുള്ള ആവേശിതകണങ്ങളെ സൂചിപ്പിച്ചാണ് ഇതു സാധിക്കുന്നത്. ബോറോൺ തുടങ്ങിയ ചില മൂലകങ്ങളുമായി ന്യൂട്രോണുകൾ കൂടുതൽ പ്രതിപ്രവർത്തിക്കുന്നു. അതിനാൽ ബോറോൺ പൂശിയതോ BF3-വാതകം നിറച്ചതോ ആയ അയോണന ചേംബറുകൾ, ആന്ത്രാസീൻ പോലുള്ള പ്രസ്ഫുരണഗണിത്രങ്ങൾ, ചില പ്രത്യേക രാസവസ്തുക്കൾ ഉള്ള എമൽഷനുകൾ തുടങ്ങിയവ ഉപയോഗപ്പെടുന്നു. കൂടാതെ ബബിൾചേംബറുകൾ, ക്ലൗഡ് ചേംബറുകൾ തുടങ്ങിയവയും അനാവേശിതകണങ്ങളുടെ പരോക്ഷമായ സൂചന നല്കുന്നവയാണ്.
വിശ്ലേഷണോപകരണങ്ങൾ
(Analysing Instruments).
മുമ്പു പ്രസ്താവിച്ച മിക്ക സംസൂചകങ്ങളും കണങ്ങളുടെ സൂചന നല്കുന്നത് വൈദ്യുതസ്പന്ദങ്ങളിൽക്കൂടിയാണ്. ഈ സ്പന്ദങ്ങളെ അവയുടെ സ്തരമനുസരിച്ച് തരം തിരിച്ചെണ്ണിയാണ് വികിരണതീവ്രത മുതലായവ അളക്കുന്നതും സ്രോതസ്സുകളുടെ സ്പെക്ട്രം മുതലായവ വരയ്ക്കുന്നതും. ഇതിന്നായി അനേകം ഇലക്ട്രോണികോപകരണങ്ങൾ ഉപയോഗത്തിലുണ്ട്. ഉദാഹരണമായി നിശ്ചിത സീമകൾക്കുള്ളിൽ സ്തരമുള്ള സ്പന്ദങ്ങളുടെ എണ്ണം കണക്കാക്കുന്ന ഉപകരണമാണ് ഏകവാഹിക-സ്പന്ദോച്ച-വിശ്ളേഷകം(Single channel pulse height analyser ). ഇത്തരം പലവിധത്തിലുള്ള ബഹുവാഹിക-സ്പന്ദോച്ച വിശ്ളേഷക(multi channel pulse height analyser)ങ്ങൾ, സ്പെക്ട്രങ്ങൾ വരയ്ക്കുന്നതിന് ഉപയോഗപ്പെടുന്നു. പഠനവിധേയമാക്കപ്പെടുന്ന കണങ്ങളെ കോസ്മിക കിരണ പശ്ചാത്തലത്തിൽനിന്നും വേർതിരിച്ചറിയുന്നതിനും പല വിധത്തിലുള്ള ഇലക്ട്രോണിക പരിപഥങ്ങൾ ഉപയോഗിക്കുന്നു. ആധുനിക ഇലക്ട്രോണിക ഗണിത്രങ്ങളുടെ വിഭേദനകാലം 10-9 സെ. വരെ ആകാവുന്നതാണ്.
ബബിൾ ചേംബർ, ക്ലൗഡ് ചേംബർ, സ്ഫുലിംഗ ചേംബർ, ന്യൂക്ളിയർ എമൽഷൻ എന്നിവ നല്കുന്ന കണപഥചിത്രങ്ങളെ അപഗ്രഥിക്കുന്നതിനും മറ്റും ആധുനിക കംപ്യൂട്ടറുകൾ വളരെ അധികം ഉപയോഗിക്കപ്പെടുന്നു.
റോൾസ്-റോയ്സ് സിൽവർ ഗോസ്റ്റ്
റോൾസ്-റോയ്സ് സിൽവർ ഗോസ്റ്റ് എന്ന പേര് കാർ മോഡൽ അനുസരിച്ചാണ് സൂചിപ്പിക്കുന്നത്. ആ പരമ്പരയിൽ നിന്നുള്ള ഒരു പ്രത്യേക കാർ ആണിത്.
ആദ്യം "40/50 എച്ച് പി. ചേസിസ് ആദ്യം റോയ്സ് മാഞ്ചസ്റ്റർ രൂപകല്പനയിൽ നിർമ്മിച്ചു. 1908 ജൂലൈയിൽ ഡർബിയിലേക്കും 1921 നും 1926 നും ഇടയിൽ സ്പ്രിങ്ഫീൽഡ്, മസാച്ചുസെറ്റ്സ് എന്നിവിടങ്ങളിലേക്കും ഉൽപ്പാദനം ആരംഭിച്ചു. ചേസിസ് നമ്പർ 60551 രജിസ്റ്റർ ചെയ്ത AX 201 കാറായിരുന്നു "സിൽവർ ഗോസ്റ്റ്" എന്ന യഥാർത്ഥ പേരു നൽകിയത്.
ബാഹ്യ ലിങ്കുകൾ
വർഗ്ഗം:റോൾസ്-റോയ്സ് വാഹനങ്ങൾ
അശോകൻ (നടൻ)
നാലു പതിറ്റാണ്ടായി മലയാളത്തിൽ നിറഞ്ഞു നിൽക്കുന്ന മലയാള ചലച്ചിത്ര അഭിനേതാവാണ്  അശോകൻ.(ജനനം: 23 മെയ് 1961)  1979-ലെ പെരുവഴിയമ്പലം എന്ന സിനിമയിലൂടെ മലയാള ചലച്ചിത്ര രംഗത്ത് സജീവമായി. യവനിക(1982), യുവജനോത്സവം(1986), തൂവാനത്തുമ്പികൾ(1987), മൂന്നാം-പക്കം(1988), ഇൻ-ഹരിഹർ നഗർ(1990), ടു-ഹരിഹർ നഗർ(2009) എന്നിവയാണ് അശോകൻ്റെ ശ്രദ്ധേയമായ സിനിമകൾ.
ജീവിതരേഖ
ആലപ്പുഴ ജില്ലയിലെ കാർത്തികപ്പള്ളി താലൂക്കിലെ ചേപ്പാട് എന്ന ഗ്രാമത്തിൽ സമുദായത്തിൽ എൻ.പി.ഉണ്ണിത്താൻ്റെയും അഴകത്ത് സാവിത്രിയുടേയും മകനായി 1961 മെയ് 23ന് ജനനം. രാധാകൃഷ്ണൻ, പ്രസന്നകുമാർ, ഹരികുമാർ എന്നിവർ സഹോദരങ്ങളാണ്. ചിങ്ങോലി സ്കൂളിൽ നിന്ന് പ്രാഥമിക വിദ്യാഭ്യാസം നേടിയ അശോകൻ കാർത്തികപ്പള്ളി സെൻ്റ് തോമസ് എച്ച്.എസിൽ നിന്ന് പ്രീഡിഗ്രിയും നങ്ങ്യാർകുളങ്ങര ടി.കെ.എം.മെമോറിയൽ കോളേജിൽ നിന്ന് ബിരുദവും നേടി.
പ്രീഡിഗ്രിക്ക് പഠിക്കുമ്പോൾ സിനിമയിലഭിനയിക്കാനുള്ള അവസരം ലഭിച്ചു. 1979-ൽ റിലീസായ പെരുവഴിയമ്പലം ആയിരുന്നു ആദ്യ സിനിമ. അടൂർ ഗോപാലകൃഷ്ണൻ, പി.പത്മരാജൻ, ഭരതൻ, കെ.ജി.ജോർജ്ജ് തുടങ്ങിയവരോടൊപ്പം മലയാള ചലച്ചിത്ര രംഗത്ത് സജീവമായി. പാട്ടുകാരനാകണം എന്ന ആഗ്രഹത്തോടെയാണ് സിനിമയിൽ വന്നതെങ്കിലും പിന്നീട് അഭിനേതാവായി മാറുകയായിരുന്നു.
മുകേഷ്-ജഗദീഷ്-സിദ്ദിഖ്-അശോകൻ എന്നിവരൊന്നിച്ച ഇൻ ഹരിഹർ നഗർ എന്ന സിനിമ വൻ വിജയം നേടിയതിനെ തുടർന്ന് ഈ സിനിമയുടെ രണ്ട് ഭാഗങ്ങൾ കൂടി റിലീസായി ടു-ഹരിഹർ നഗർ, ഇൻ ഗോസ്റ്റ് ഹൗസ് ഇൻ, ഈ സിനിമകൾ മലയാളത്തിൽ ശരാശരി വിജയമെ നേടിയുള്ളൂ. ജോൺ ഹോനായ് എന്ന സിനിമ ഇതിൻ്റെ തുടർച്ചയായി ഇറങ്ങിയെങ്കിലും അത് വൻ പരാജയമായിരുന്നു.
ആലപിച്ച ഗാനങ്ങൾ
(സുഖവാസം 1996) ' (പൂനിലാവ് 1997)
ടെലിവിഷൻ
റിയാലിറ്റി ഷോ ജഡ്ജ്
അവലംബം
വർഗ്ഗം:മലയാളചലച്ചിത്രനടന്മാർ